text:
WILLEMSTAD – 31 di mei 2017 – Turismo a produsí un impakto direkto di 333 mion florin pa nos ekonomia lokal den e promé 4 lunanan di 2017. Aña pasá e mesun periodo industria di turismo a generá 335 mion florin. Esaki ta un bahada leve di 0.8% riba e impakto direkto ku turismo tin riba nos ekonomia lokal. 53.0% di e impakto direkto total ta wòrdu generá for di bishitantenan prosedente di Europa. Turistanan for di Europa ta responsabel pa 176 mion florin. Nort Amérika, Sur Amérika i otro regionnan a generá respektivamente 84, 54 i 18 mion florin.
Un total di 144.271 turista di estadia a keda risibí durante e promé 4 lunanan di 2017. Aña pasá a registrá 165.025 turista di estadia durante e mesun periodo, esaki ta un kaida di 13%. Apesar di e prestashon negativo den sifranan di yegada pa loke ta trata e promé 4 lunanan di aña, tòg ta mira un kresementu den e kantidat di anochi ku e turista ta keda riba nos pais. Sifranan preliminar ta mustra un averahe total di 8.9 anochi pa bishitante durante e promé 4 lunanan di 2017 kompará ku 7.9 anochi na 2016. Un kresementu di 13% a keda registrá durante e promé 4 lunanan di 2017. Total turistanan a keda 1.280.737 anochi na Kòrsou. 63.2% di e kantidat total di anochi pa bishitante registrá ta di turistanan for di Europa, representando 809.208 anochi for di e region aki. E kantidat di anochi registrá pa turistanan for di Europa ta mustra un kresementu di 5%. For di Nort Amérika, e kantidat di anochi pa bishitante a krese ku 1%. Un total di 225.116 anochi a keda registrá durante e 4 promé lunanan di aña. E kresementu den kantidat di anochi pa bishitante tin influensia riba e total ku e turista ta gasta riba nos pais. E último tendensia for di Europa i Nort Amérika ta ku bishitantenan ta kedando un averahe di 1 anochi mas largu, kompará ku e aña anterior.
Turismo di estadia i kantidat di anochi na luna di aprel 2017
Na luna di aprel Kòrsou a risibí un total di 13.512 turista for di Hulanda kual ta un bahada di 4% kompará ku aprel 2016. Turistanan for di Hulanda a keda mas largu kompará ku aña pasá. E averahe den kantidat di anochi pa bishitante na aprel di e aña aki for di Hulanda tabata 10.6 anochi pa persona. Aña pasá aprel, turistanan for di Hulanda a keda un averahe di 10.1 anochi. E kantidat di turista registrá for di Alemania ta mustra un kresementu di 23% ku un total di 2.454 turista. Na aprel 2016 nos a risibí 1.994 turista for di Alemania. E kresementu den sifra dòbel for di Alemania ta e efekto di e fechanan riba kua vakashon di Pasku di Resurekshon a kai e aña aki. Aña pasá vakashon di Pasku di Resurekshon a kai den luna di mart i e aña aki den luna di aprel p’esei ta mira ku e kantidat di turistanan risibí a move pa luna di aprel. E anochi averahe pa persona for di Alemania tambe a krese den aprel ku 21%. Aña pasá, nos a registrá un averahe di 8.6 anochi pa persona, miéntras ku e aña aki nos ta mira un averahe di 10.4 anochi pa persona.
CTB a registrá un total di 6.390 turista for di Nort Amérika na aprel 2017. E kresementu a keda stabil kompará ku aña pasa. For di Canada un total di 1.803 turista di estadia a keda registrá. Esaki ta un kresementu di 15%. For di Estado Unídos un total di 4.587 turista a keda risibí. E pèrdida di 213 turista for di Estado Unídos ta un bahada di 4%. Na aprel Kòrsou a risibí 6.403 bishitante for di Sur Amérika. Esaki ta debí na e kaida kontinuo di bishitante for di Venezuela, ku 58% ménos turista di estadia kompará ku aña pasá. Na aprel Kòrsou a risibí 2.554 bishitante for di Venezuela. E kantidat di turista risibí for di Brazil a baha ku 6%, kual ta un diferensia di 42 brasilero ménos e aña aki. For di Brazil nos a risibí 667 brasilero na aprel e aña aki. Nos a registrá un kresementu di 93% pa un total di 1.519 turista for di Colombia. E esfuerso kontinuo den merkadeo na Colombia kombiná ku buelonan charter for di Bogotá a resultá den un prestashon positivo.
Na aprel a registrá un kresementu den kantidat averahe di anochi pa estadia di 9%. Turistanan a keda un averahe di 8.6 anochi pa persona na aprel 2017. Aña pasá e kantidat averahe di anochi pa persona tabata 7.9. E kantidat di anochi ku e turista a keda riba nos pais na aprel 2017 a konosé un subida di 2%. Un total di 302.547 anochi a keda registrá kompará ku 295.859 na aña pasá.
E relashon entre e kantidat di anochi pa persona i e kantidat di turista di estadia ta mustra ku maske a registrá ménos yegada di turista, e anochi pa kada persona ta mustra un resultado ménos negativo ora tuma nota di e impakto ekonómiko direkto for di industria di turismo.


c: text/html

text:
Durante 7 aña Otmar Oduber a ocupa e posicion di Minister encarga cu Sector Primario na Aruba. Durante e transcurso di e añanan aki conhuntamente cu esnan encarga cu e sector aki a traha hopi duro y a logra cosnan grandi pa cunukero, criado di bestia y piscadonan.
Pero ainda tin hopi trabou pa haci y e team di POR ta para pa un maneho pa mehora posicion di piscado, cunukero y criado di bestia dor di conscientisa y promove un sector primario avansa. Otmar Oduber ta indica cu promocion di cultivacion y consumo di producto local, ta un prioridad. “POR ta enfoca riba maneho pa tereno destina pa agricultura, piernan rond di nos isla, incentivisacion di sector primario cu leynan fiscal atractivo, sistema di permiso y control, uzo di energia alternativo y tecnologia moderno, stimula participacion mas grandi di nos comunidad, balorisacion di nos agricultornan, criadornan di bestia y piscadonan y un maneho integral di Santa Rosa. Ademas, POR lo stimula sector primario pa forma parti di e diversificacion economico di nos pais”.
E ta bisa cu crea un infrastructura basico pa sector primario y stimula diversificacion economico pa beneficia nos cunukeronan como tambe piscadonan y criadonan ta hopi importante. Esaki por wordo logra pa medio di un maneho integral como tambe uzo di tecnologia moderno.
Un aspecto hopi importante y cu pa hopi aña a keda pega ta e parti di huurgronden, pesey Otmar Oduber y POR ta bay duna prioridad na mehora maneho di huurgronden pa asina crea mas espacio pa por otorga tereno cu meta agricultural.
Tambe mediante Fundacion Centro di Pesca Hadicurari lo intensifica e programa di construccion y renovacion di pier tur rond di Aruba (Noord, Playa, Barcadera, Spaans Lagoen, Savaneta, Cura Cabay y San Nicolas) pa asina salvaguardia nos herencia y conscientisa encuanto ofishi di piscado.
Importante tambe ta pa restructura y reforsa Santa Rosa cu enfoke riba profesionalisacion como tambe crea laso estrecho y fuerte cu agricultornan y piscadonan. E trabou cu Santa Rosa y henter e team a bin ta realisando ta asina grandi y tabata esencial pa e avancenan grandisimo cu Aruba a conoce den sector primario, pesey ta importante pa haci e inversionnan aki den nos hendenan.
Durante su periodo como e minister encarga cu Sector Primario, Otmar Oduber a establece un maneho hunto cu Minister di Finansas pa loke ta tax holiday pa sector primario. Es decir por a importa material relaciona cu e ofishinan cu ta resorta bou sector primario sin cu mester a paga belasting riba esakinan. POR kier bay un stap mas leu y haci di e maneho aki un ley y di e forma aki stimula nos sector primario.
Tambe ta bay introduci un sistema di permiso electronico y limita pa pesca cu harpoen na aerenan designa leu for di coral, a base di cual por monitoria su condicion.
Finalmente, pero no menos importante a e introduccion di un tarifa special di awa di WEB, pa necesidad y uzo den sector primario. Lider di POR durante aproximadamente 2 aña a sostene reunionnan hunto cu Santa Rosa y WEB pa yega na tarifanan preferencial pa agricultornan y criadonan di bestia. E tempo aya a papia di un tarifa entre 3 pa 5 florin pa m3. E conversacionnan por a compronde a continua, pero ainda no a logra pa esaki drenta na vigor. POR lo logra esaki beneficiando y stimulando asina nos sector primario mientras cu lo crea mas damnan moderno pa amplia maneho di reserva di awa.

robotstxt: allowed

filter: keep


text:
The content originally appeared on: Diario
ORANJESTAD (AAN): Despues di un round robin intensivo, e ekipo di Blue Marlins 8U a logra titula campeon na La Romana Baseball Classic.
Aki e muchanan di 7 cu 8 aña a desplega tremendo baseball pa asina derota e ekipo invicto Miguelon cu un score di 5-2. Pitcher ganador di e partido tabata Jayden Croes, y pitcher relevante Caleb Lacle kende a cera e wega.
MVP di e torneo tabata Jaxon Erasmus, kende a conecta un triplete tambe durante e wega final. E titulo di Most Triples den e torneo a bai pa Djustin Marin.
Hungadornan cu a forma parti di Blue Marlins 8U Travel Team tabata: Jaythan Montas, Silyan Tejada, Walter Lacle, Djustin Marin, Isaiah Solognier, Jayden Croes, Caleb Lacle, Litmar Wever, Qsean Luckert, John Maximus Wever y Jaxon Erasmus.
Un palabra di felicitacion ta bay pa e hobennan kende un biaha mas a sa di demostra nan amor y pasion pa e wega, y a saca cara di Aruba un bes mas.
Danki tambe na coachnan Walter Lacle, Mark Solognier y Jeremy Erasmus pa nan esfuerso, y tur cu na un forma of otro a yuda of contribui na e organisacion di e viahe y torneo.
Diadomingo merdia, e team campeon a yega Aruba bek! Masha pabien!


text:
Kralendijk – Entidat Publiko di Boneiru huntu ku diferente stakeholder porfin a lansa un plan pa rekuperashon di turismo (Tourism Recovery Plan). E plan ta presentá un kambio fundamental den strategia di turismo di Boneiru. Enfoke ta riba e turista ku mas poder di kompra ku ta aportá na un ekonomia duradero.
E paro temporal di turismo a konsekuensia di e pandemia di Covid-19 a afektá nos ekonomia lokal severamente. E paro di turismo aki ta brinda Boneiru e oportunidat úniko pa implementá un maneho nobo segun rekomendashonnan di e Plan di turismo stratégiko (Strategic Tourism Master Plan, òf: STMP) publiká na 2017. E rekomendashonnan di e STMP di 2017 ta inkluí involvimentu di nos komunidat i pa atraé e turista ku lo trese mas entrada pa nos isla. Pa a yega na e “Tourism Recovery Plan”, a konsultá diferente stakeholder i eksperto, manera TCB, Bonhata, Kámara di Komèrsio, BBE i otronan ku ta forma parti di e sektor. E núkleo di e “Tourism Recovery Plan” ta pa krea un turismo di kalidat haltu ku ta benefisiá primordialmente komunidat di Boneiru, pa medio di brinda un eksperensia úniko. E Tourism Recovery Plan tin 3 meta: Restablesé merkadonan eksistente i subi e averahe di entrada for di merkadonan ‘premium’, diversifiká e produkto turístiko i oumentá partisipashon di komunidat lokal.
Eksperensia úniko
Segun e plan ta indiká, mester krea eksperensianan úniko mester pa medio di trese e turista mas serka di naturalesa, trese mas konekshon entre e turista ku nos hendenan i nos kultura, i krea mas sorto di aktividatnan ku por hasi durante dia i anochi. Lo enfoká riba diversifikashon, manera turismo deportivo, nomadanan digital, yatenan privá i kruseronan mas selektivo. Pa logra esaki ta bai traha riba mehorashon en general di nos infrastruktura.
Partisipashon di e komunidat lokal den desaroyo di turismo i balorashon di e identidat lokal i kultura ta esensial pa un destinashon di turismo duradero. Pa por logra e partisipashon aki ta bai invertí den den un plan di sertifikashon i konsientisashon pa Bonerianonan. Lo sigurá ku e komunidat ta bon informá i prepará pa por benefisiá di turismo i duna e turista ‘premium’ e mihó eksperiensia. Lo enkurashá e komunidat boneriano pa nan mes hasi uso di e produkto turístiko ya asina nan ta partisipa i yuda propagandá esaki.
Seif
E prioridat di Gobièrnu di Boneiru ta pa resumí operashonnan turístiko na un forma seif i responsabel, optimalisá e impakto ekonómiko i laboral i mehorá nos ekonomia, hasiendo uso di e konosementu ku nos mes hendenan i partnernan tin. Pa logra esaki, ta sumamente importante ku nos komunidat ta karga e vishon i ku kada suidanano i empresa ta kontribuí ku nan parti. Gobièrno i TCB lo buska kolaborashon ku sektor privá aktivamente, pa logra resultadonan signifikante i diferente na un manera efisiente. E Plan pa Rekuperashon di Turismo ta krea un kuadro pa aselerá e desaroyo, kaminda e implementashon mester ta un esfuerso konhunto ku partisipashon di e sektor i nos komunidat.
Pa mas informashon òf pa lesa e Tourism Recovery Plan bishitá https://www.tourismbonaire.com/strategictourismplan òf página di Facebook Bonaire Tourism Recovery Plan.


text:
DEN HAAG / ORANJESTAD – Ministerio di Asuntonan Interno y Relacionannan den Reino ta duna Aruba sosten pa medio di subsidio y intercambio di conocemento pa e asina yama pakete di pais, un acuerdo mutuo cu Aruba y Hulanda a acorda pa motibo di e pandemia di COVID-19. Hulanda ta duna 820 mil dollar na sosten pa bin cu un Sistema Nacional di Estadistica pa Aruba (Nationaal Statistisch Systeem, NSS). NSS tin cuatro obhetivo strategico (1) reenforsa e ley di estadistica, (2) reenforsa e lasonan di trabou pa produccion di estadistica, (3) harmonisacion y standarisacion di sistemanan di data y (4) opleiding pa personal encarga cu produccion di estadistica.
Ministerio di Asunto Economico, Comunicacion y Desaroyo Sostenibel di Aruba a encarga e actual comicion di NSS, cu participacion di Centraal Bureau Statistiek, Departamentonan di Salud Publico, Enseñansa, Labor, Asunto Economico, Comercio y Industria, Naturalesa y Medio Ambiente, Comicion di SDG, Oficina di Censo y Registro Civil y Banco Central di Aruba.
Unabes institui NSS lo keda coordina pa Centraal Bureau voor de Statistiek di Aruba y ta bai forma parti di e NSS hunto cu instancianan cu ta bai produci estadistica oficial. A scoge pa esaki pa produci estadistica di alta calidad, na tempo y relevante pa formacion, monitor y evaluacion di maneho. Estadistica di calidad halto ta necesario pa monitor entre otro e desaroyonan social, economico y medio ambiente di un pais. Ademas e disponibilidad y acceso publico di estadisticanan ta sostene transparencia y responsabilisacion den e proceso di desaroyo di maneho.
EVALUACION DI LEY
E organisacion di NSS ta cana pareu cu formulacion di ley nobo y adaptacion di ley existente. Esaki ta importante pa e exito di NSS, caminda e rol y responsabilidad di tur participante ta stipula. Banda di esaki e ley ta duna atencion na con ta intercambia data entre e participantenan y con ta protege informacion individual di personanan y entidadnan pa gana confianza di suministrado y usuario. Tambe e cuadro di ley mester duna aporte na reconocemento di estadisticanan oficial, dor di stipula terminonan cla pa e proseso di otorga un marca di calidad na e estadisticanan oficial.
AMSTERDAM - Prinses Amalia, e yiu mayor di Rey Willem Alexander ta cumpli 19 aña awe. Pero debi na menasa contra dje, e lo no por celebra esaki otro cu den su cas cu famia. Desde e aña aki Amalia ta studia na Universidad di Amsterdam, pero ta sigui su lesnan via computer na cas. E ta studia Politica, Psicologia, Ley y Economia. Tabata intencion pa Amalia biba na scol manera tur studiante regular, pero na October esaki a cambia y a nifica cu e mester a bay cas bek y sigui su estudio desde eynan.
DEN HAAG – Na Marriott hotel a tuma lugar un recepcion di Gobierno di Aruba pa oficialmente introduci mr. Juan (Ady) Thijsen como Minister Plenipotenciario di Aruba na Hulanda. Un recepcion atendi pa invitadonan for di e mundo poltitico, diplomatico y comerciante di Hulanda.
DEN HAAG – Un siman despues cu secretario di estado hulandes Alexandra van Huffelen a topa premier Evelyn Wever na Aruba, e la topa Wever atrobe awe diaranson, pero e biaha aki na Hulanda. Si e reunion aki realmente tabata necesario, no ta conoci pero ta mustra mas bien un momento pa saca potret, envez di realmente yega na algo concreto. Mucho cos diferente no a papia, y por considera e reunion mas bien como un encuentro social pa tene e relacionan habri pues. Esaki pasobra Hulanda a bisa caba cu ainda no ta bay papia riba yuda Aruba sino mas bien den curso di 2023. Gobierno di Aruba di su banda, ta sigura cu e tema principal (atrobe) tabata finanzas, pero esey a keda trata siman pasa caba na Aruba.
GELDERLAND – Cuidadanonan di e provincia hulandes Gelderlan por lo pronto no por tira riba lobo (wolf) cu e asina yama ‘paintball gun’ osea pistol cu bala di pintura, pa spanta nan. Asina hues a dicta den un corte hulandes. E provincial a permiti e arma anteriormente, pasobra tabata haya e lobonan mucho manso y cu e susto, lo por a spanta e lobonan y evita cu nan yega cerca di hende. E problema ta cu no a substancia e motibo pa tira e lobonan, suficientemente. Hues a determina cu un lobo ta un animal protehi. Ademas no por a proba cu e uso di e arma menciona, lo a yuda e meta.
ORANJESTAD - Premier Evelyn Wever a reuni cu premier hulandes Mark Rutte na Hulanda diamars. Mientras cu e mandatario ta sigura cu e tabata un bon reunion, nada concreto no a sali di e reunion. E tabata mas bien un oportunidad pa personalmente papia cu otro unda cu Aruba ta brief e mandatario hulandes en persona (un biaha mas) riba e situacion di Aruba.
ORANJESTAD - Te cu 2027 e fundacion WeConnect ta haña subsidio anualmente pa e sosten na studiantenan Caribense y personanan cu ta cuminsa riba mercado laboral (starter). Na 2023 ta trata di un montante alrededor di 200.000 euro. Hulanda ta pone e montante aki na disposicion via e ministerio di Asuntonan Interior y Relacionnan den Reino, pa asina asisti studiantenan y starter pa cuminsa riba mercado laboral den parti Caribense di Reino despues cu nan a finalisa nan estudio. Esaki ta necesario pa motibo cu tin un necesidad grandi pa profecionalnan na e islanan.


text:
SVb ta reanuda servicio for di su oficinanan
Entrante diamars 28 di April SVb ta cuminsa brinda su servicionan atrobe for di su oficinanan. E servicio di SVb lo ta via di telefon y email. Solamente ora cu no por completa e servicio via di email of telefon, por haya un afspraak pa presenta na e oficinanan di SVb.
Notificacion AO Sector Priva.
Entrante 28 di April SVb ta tuma notificacion di AO pa trahado den sector priva solamente via telefon 527-2782. Ta notifica AO entre 7:00 AM pa 12:00 PM y 1:00 PM pa 3:00 PM (den weekend di 7:00 AM pa 11:00 AM).
Notificacion AO Sector Publico
Entrante 28 di April, e webportal di SVb ta disponibel pa departamentonan di gobierno y instancianan cu tin acceso na esaki. Notificacion di AO pa e instancianan aki ta tuma lugar for di webportal mediante e dunado di trabao.
Control Medico
Entrante 28 di April e sistema di control medico ta cambia. Ya no ta presenta na SVb riba e di 2 of 3 dia pa wordo controla pa nos dokternan. Pa ricibi control medico mester tuma contacto via telefon y durante e mainta e dokter lo tuma contacto bek pa realisa e control.
Control medico pa Sector Priva
E trahadonan di sector priva no mester tuma contacto cu SVb si nan bay traha bek prome of riba e di tres dia cu ta AO. Den caso cu ta sigui malo riba e di tres dia mester yama Administracion Medico na
280-5100 527-2730 entre 7:00 AM y 9:00 AM.
Control medico pa Sector Publico
E trahadonan di sector publico no mester tuma contacto cu SVb si nan bay traha bek riba e di dos dia cu ta AO. Den caso cu ta sigui malo riba e di dos dia mester yama Administracion Medico. Cual number ta depende di e sitio unda ta ricibi control:
– Si ta ricibi control na Playa ta yama 527-2808 entre 7:00 AM y 9:00 AM
– Si ta ricibi control na San Nicolas ta yama 527-2790 entre 7:00 AM y 9:00 AM.
No ta acepta pa presenta na nos oficinanan si no tin afspraak. Tene bon cuenta cu esaki.
Pa mas informacion riba e numbernan di telefon di contacto di departamentonan di SVb y mas informacion di nos servicionan entrante 28 di april, sigui nos riba facebook of bishita nos website www.svbaruba.org.
SVb ta sigui brinda seguridad na Aruba su comunidad.


text:
ORANJESTAD,Aruba
Mainta polisnan mester a bay cu urgencia na un atraco arma cu a tuma luga na Kang Ming Hua Supermarket na Dakota. Tur e unidadnan a yega na e sitio y a cuminsa un buskeda mesora. E atracadornan a drenta bisti cu paña neon y e chinees a kere cu ta trahadornan di Elmar nan ta y a habri porta pa nan. Sinembargo nan a drenta y a apunta un arma y a pidi placa y tambe e joyas cu e chinees tabatatin. Despues e atracadornan mester a sali bay den un auto blanco bay direccion playa. Mesora e chinees a Sali y cuminsa grita y bisiñanan a bin y trata di yuda e chinees , pero no a logra mirando cu e auto a desaparese mesora. Na e mes un momento a yama polis pa asina avisa cu un atraco a tuma luga.


text:
Den e tim aki ta destinguí algun area di tarea:
Kada sektor tin partinan organisatorio fiho
Primi riba e linknan pa informashon tokante e partinan organisatorio di Sektor Desaroyo Sosial i su produktonan i servisionan.
Maneho Atministrativo Desaroyo Sosial
Kasnan di Bario: Kas di Bario Brievengat, Kas di Bario Otrabanda, Kas di Bario Punda, Kas di Bario Sta. Maria
Lokalidatnan di SOAW: Kas di Bario Brievengat, Kas di Bario Punda, Kas di Bario Otrobanda, Kas di Bario Sta. Maria, Inspekshon di Labor i Seguridat, Sentro pa Famia i Hubentut, Sentro pa Trabou, Ofisina di mediadó.


text:
Rober Wester a lansa un encuesta riba su plataforma social di facebook pa busca informacion riba e pensamento, percepcion di impacto di turismo LGBT aki na Aruba. E studiante di Hospitality and Tourism Management na Universidad di Aruba su mes, a traha henter su bida den turismo. Ora cu el a bay Hulanda por ehempel, su bijbaantje tabata den Horeca.
PERFIL: “Mi a bai Hulanda pa studia total algo otro: International Communication, pasobra mi no a pensa Hospitality Tourism Industry ta algo pa mi traha den dje tempo completo. Despues di estudio aki mi a cuminsa traha den e comunication industry cual tabata interesante pero mi no tabata sinti mi mes contento. Despues di dos aña mi a dicidi di bai bek den Horeca. Mi a traha den varios hotel, na evenementonan grandi na Hulanda como tambe riba un crusero Aleman. Ora mi a bin bek Aruba 4 aña, pasa mi a tende di e estudio cu Universidad di Aruba ta ofrece. Mi tabata traha templo completo pero mi kier a obtene un ‘degree’ den Hospitality pa agrega na mi experiencia. Awo tres aña despues, mi ta den mi etapa final.
LGBT COMMUNITY : Mi pasion pa Hospitality Industry ta profundo. Mi a crece na Hulanda na unda e LGBT community no ta algo straño. Dus ora mi a bin biba Aruba, mi a ripara cu apesar cu e isla ta ‘Gay Friendly’, hopi hende den mi alrededor directo, tabata keda wak, señala of reclama ora nan ta wak turistanan of local di e comunidad LGBT. Mi mes tambe ta parti di e LGBT community pues p’ami e ta normal pa mi tene man di mi casa of baila cu mi casa ora nos ta na un club of fiesta. Pero te hasta cierto di mi amigonan ta sinti nan mes incomodo ora mi baila cu amigo of ora mi tene man of sunchi mi casa. Ami nunca no a tume personal pasobra mi sa con dificil e por ta pa hende cu no a crese cu esey, pero tambe mi ta un persona cu mi ta kere den ‘if you want to see a change: be the change, Mahatma Gandhi.
LGBT NA ARUBA-BONAIRE-CORSOW: Si nos compara con Aruba, Boneire y Corsow ta deal cu e turismo LGBT mi ta haya cu toch Aruba ta un tiki menos activo. Na Boneire, hendenan di LGBT community por casa, anto ora ami a casa eynan, hendenan tabata hopi ‘supportive’, unda hasta turista y localnan a bin saca potret y tabata hopi interesa pa sa con e procedura a bay. Boneire no ta promote LGBT Tourism pero si e ta un lugar unda nos di LGBT community por bay y haci e union cu esun cu bo stima oficial. Na Aruba y Corsow esey no ta posibel ainda lastimamente. Mi ta kere esey lo no bai pasa p’awor tampoco. Tambe Corsow ta habri riba di LGBT tourism, nan tin nan yearly gay pride, cual hopi di mi amigo y conocirnan ta bay tur aña, pa ta parti di esey.
Den mi junior year di estudio mi tabata duda kico mi topico lo bai ta di mi thesis pero mi tabata sa cu mi kier a haci algo pa haya e comunidad enbes di concentra riba e turistanan. Anto aangezien LGBT ta parti di mi tambe, mi kier a combina esaki. Despues di hopi discusion, mi a dicidi cu mi kier sa kico e percepcion ta di e pueblo di Aruba riba e diferente impactonan di LGBT Tourism. Aruba no ta enfoca hopi riba e ‘target market’ aki pasobra otro mercado ta super bon y fuerte pa Aruba por ehempel Wedding Industry, Music Industry, Green Tourism y Wellness Tourism. Anto why change a winning team right? Aruba Tourism Authority tin su Niche department anto nan sa bon kico nan ta haci anto nan ta deal cu esey super bon. Pero ami kier a dig deeper into the potential di LGBT tourism, ami ta kere personalmente cu mas por keda haci den e area aki anto cu e por ta un mercado beneficial pa e economia di Aruba.
Mi ta ‘scheduled’ pa gradua otro luna dia 11 di september 2020, mi ta spera di entrega mi thesis cu resultado y tur. Te aworaki mi data collection ta bayendo hopi bon. Mi ta falta si te ainda mas hende homber y hendenan di edadnan 50+ p’asina mi tin un imagen mas representabel di e comunidad di Aruba. Mi lo laga e encuesta habri pa un of dos dia mas p’asina mi por haya mas di e target population aki. Mi ta super contento cu tur e reaccionnan y con hopi y liher hendenan di Aruba ta yena e encuesra. Tambe cu nan ta ‘share’ esaki cu nan hendenan. Mi a pensa dor di e topico hopi hende lo no contesta pero toch mi ta ripara cu hende ta responde liher. Mi ta pidi esnan tambe cu no ta support e turismo aki pa tambe tuma parti na e encuesta aki, pasobra nan opinion tambe ta conta. Mi no kier tin un resultado cu ta bisa ku LGBT Tourism ta welcome anto ora puntje komt bij paaltje tin protesta of hendenan ta negativo riba esaki.
XCLUSIVO ONLINE a combersa cu CEO di ATA, sra Ronella Tjin Asjoe kende a bisa nos cu e comunidad di LGBTY ta un segmento cu nan ta enfoka riba dje, igual algun hotelnan na Aruba tambe. E ta bisa cu hasta lo kier haci mas cu e comunidad aki, manera por ehempel weddings na Aruba, pero esaki awor no ta posibel y no ta den man di ATA pa cambia esaki.
Por tuma parti na e encuesta aki:
Papiamento: https://forms.gle/vgiNSMyjKhX6pw5NA


text:
E president di Colombia, Ivan Duque ta anuncia varios medida di prevencion contra covid-19, manera toque de queda, cu lo aplica durante proximo dianan, incluyendo Semana Santa, na municipio unda ocupacion ta cama di ICU ta mas cu 50% y 70%.
“Pico y cedula na municipio unda cu ocupacion di ICU ta mas cu 70%. E medida preventivo y necesario pa nos no biba den e siguiente simannan di luna di april of mei na un di tres pico severo”, e mandatario a bisa for di Bogota.
Pico y cedula ta e restriccion di desplazamento di e poblacion determina pa e datum y e ultimo number di e ID (cedula di identificacion).
Duque a indica cu lo aplica restriccion di movilidad for di 10:00pm te cu 5:00am na e municipio caminda e ocupacion di ICU ta mas ariba cu 70%. Na luga cu e 50% di ocupacion, e restriccion lo bay di 12:00am te cu 5:00am.
E medida lo ta den vigor for di 26 te cu 29 di maart y 31 di maart te cu 5 di april, asina e mandatario a splica. “E medida di caracter preventivo ta necesario. Y tambe ta permiti no sacrifica e avance di reactivacion di e pais, pero pa tuma medida cu lo permiti no wak un aumento dramatico di ocupacion den e proximo simannan”, el a bisa.
Segun ministerio di salud di Colombia, te cu 22 di maart, Cali tin 77% di nan cama di ICU ocupa: Bogota e 59% y Medellin e 75%. Colombia ta raporta 2.347.224 caso di covid-19 y 62.274 persona fayecido.


text:
Kralendijk – Ayera djaluna 6 di September 2021 alrededor di 22.30or algun sospechoso a drenta un kas na Republiek i a atraká un dama di edat avansá.
Sospechosonan a bai ku entre otro e auto di e dama i algun otro pertenensia.
Alrededor di 3.25or di mardugá kuerpo polisial a logra detené e promé sospechoso den kaso aki. Ta trata di un homber ku inisialnan I.B.V.P di 21 aña di edat.
No ta exclui ku lo tin mas detenshon den e kaso aki.
Lesa tambe:
- Atenshon pa ‘Purple Friday’ na SGB
- Petishon pa e kompensashon pa mucha ku kuido intensivo ta posibel te ku 30 di desèmber 2022
- Konsulta via internèt tokante sosten sosial i kombatimentu di violensia doméstiko i maltrato di mucha
- BONHATA furioso ku e karganan ekonómiko diripiente pa hotel i restorant
- Prevení Zika, Dengue i Chikungunya |Aviso pagá


text:
Kralendijk- Sin konstrukshon di un lugá nobo pa warda kombustibel na Bonaire e suministro di koriente i gasolin pa outo ta den peliger. Esaki Minister Bas van t Wout a skibi den un karta pa Parlamentu Hulandes.
E problema ta sinta den un polémika ku a surgi pa motibu di Partij voor de Dieren (PvdD). Segun e partido isquierdista, konstrukshon di Bonaire Brandstof Terminals (BBT) ke men ku Boneiru pa hopi tempu ta keda dependé riba kombustibel klasiko manera disel ku gasoline. E partido lo preferá pa enfoká di biaha riba fuentenan di energia bèrdè, manera energia solar i tambe di bientu.
Van t Wout ta skibi den su karta ku e idea pa generá mas energia ‘limpi’ riba su mes ta un bon idea, pero ku elo no remediá e nesesidat agudo pa tin un parke di tanki kaminda por warda diferente tipo di kombustibel. E situashon a bira agudo despues ku BOPEC a sera su porta i areglonan temporal pa fyul pa entro otro WEB produsí koriente ta yegando nan fin.
Moshon
PvdD a prepará un moshon ku ta deskonsehá konstrukshon di BBT i pa, na su lugá enfoká riba bustkamentu di alternativa. Van ’t Wout ta skibi den su karta pa Tweede Kamer ku e mester deskonsehá parlamentu hulandes pa vota na fabor di un moshon di PvdD. Segun Van ’t Wout retraso den konstrukshon di e terminal, lo por kondusí na un situashon kaminda e isla ta bai keda sin fyul pa produsí koriente.


text:
KRALENDIJK- Djadumingu, dia 3 di òktober Zhaeva, Yadin i Dinan a pasa un dia tremendo na aeropuerto Flamingo di Boneiru.
E dia a kuminsá 10 or di mainta, ora a risibí nan na kazèrne di e kuerpo di bomber. Despues di a pasa riba tereno di e bomberonan, a subi den un ‘crash tender’ pa ekseperensiá kon esaki ta. Nan a haña chèns tambe pa purba paga kandela.
Na restorant di aeropuerto e muchanan a haña koi bebe ku un pastechi, i despues a pasa ku e muchanan na diferente parti di aeropuerto. E muchanan por a pisa nan mes na lugá di chèkin maleta, a skèn un tas na departamentu di siguridat i a kontrolá nan pasport na departamentu di imigrashon.
Buelo
Despues di nan keiru na aeropuerto, tabata tempu pa a hasi un buelo. Capitan Nigel, di fundashon Hoogvliegers, a pasa ku kada un di e muchanan riba e isla, promé ku a baha bèk na tera. E muchanan ku tabata na tera durante e buelonan, a yuda personal di BIA hasi un chekeo di e pista.
E tabata un dia hopi interesante pa e muchanan. Ta yama danki nan tur ku a yuda hasi e dia pa e muchanan aki un dia inolvidabel, entre otro kuerpo di bombero, personal di BIA i tambe tur esnan ku ta duna sosten na e fundashon Hoogvliegers.


text:
Si bo propio cas ta dispone di conexion di coriente pero no di un propio meter, bo mester acudi personalmente na departamento di servicio di cliente di Elmar. Mester trece e siguiente documentonan:
- Un indentificacion valido (cedula, rijbewijs of paspoort);
- Un carchi di keur, ariba cual ta para cu e instalacion electrico ta gekeur;
- Un prueba di propiedad (acta notarial, formulario di Dienst Landmeetkunde en Vastgoedregistratie, departamento di administracion di hipoteca y kadaster (afd. Hypothecaire en kadastrale boekhouding).
E siguiente ta aplicabel, si ya tin un conexion y un meter:
- Mester (laga) kita e nomber riba cual e meter ta registra ;
- Despues di a kita e nomber di e cliente bieu, e cliente nobo mester acudi pa haci peticion nobo;
- Ora di haci peticion nobo, bin cu e documentonan manera aki riba menciona.
Si bo cas di huur ta dispone di un conexion pero no di un meter:
- Busca na servicio di cliente di Elmar un formulario pa peticion;
- E doño di cas mester yena su parti concerni completamente;
- Copia di identificacion di e doño di cas (cedula, rijbewijs of paspoort);
- Entrega e formulario pa peticion completamente yena na servicio di cliente.
Pa mas informacion bo por acudi na Elmar.


text:
BONEIRU.
UPDATE KASO DI ATRAKO.
POTRET DI E TAS KU NAN A BAI KUNE DEN KUAL E $60.000 PA $70.000 TABATA.
Pa medio di esaki un update riba e kaso di atrako ku a tuma lugá ayera (djaluna 17 di yüli, 2015) riba dos persona di un kompania di siguridat ku a bai depositá sèn dilanti di un banko situá na Kaya L.D. Gerharts.
E foto athunto ta mustra e tas ku e sèn tabata aden i ku e atrakadónan a logra bai ku n’e despues ku a menasá e dos empleadonan ku arma di kandela. Si kualke persona mira e tas aki ta pidi por fabor pa tuma kontakto ku polis na e number di telefon 717-7251. (nos diskulpa pa e kalidat di e potrèt)
Awe den oranan di mainta helikòpter lo bula riba riba Boneiru, esaki ta den kuadro di e investigashon di e atrako kometé ayera. E helikòpter lo bula hopi abou na vários sitio riba nos isla pa asina for di e helikòpter aki hasi sierto registrashon i investigashon.
FUENTE: AIMED AYUBI
FOTO DI POLIS.


text:
KRALENDIJK – Na diferente momentu mi ta tende hende komentá aki aya i spesialmente piskadónan tin hopi kerensia manera nan ta bisa. Tin sierto kos ku nan a lanta kuné, loke nan a tende di esnan di pasado, i ta kere firme den nan. Mi ta kompartí algu ku algun hòmber di laman a menshoná.
“No kambia nòmber di un boto. Nos grandinan a bisa si bo hasi esaki ayó boto. Algu malu ta sosodé kuné. Otro kos, si un piskadó bisabo ban piska i e otro piskadó bisa dudá, bo ta kere nos ta pega piska? No bai piska e dia ei mas, pasobra ya tin un duda i lo no pega piska e riba e dia.
Hopi kos ta dependé di e ser humano. Si e kere den e kos e ta bai bon. Si e no ta keré, ta bai manera e ta papia. Eksperensia di esnan ku a pasa gran parti di bida ta konta.


text:
International
Bientu fuerte i hopi áwaseru di orkan Ian a destrui ku 15 avioneta
BROWARD – Manera tabata di spera Orkan Ian ku a asotá vários suidat na Florida a kousa daño mionario na Aeropuerto North Perry na Pembroke.
John Rodriguez direktor na aeropuerto na North Perry a indika ku e daño ku orkan Ian a hasi tabata inmenso.
Mas ku 15 avioneta a keda destruí i hangarnan ku ta warda avionnan aden tabata plama for di otro.
John Rodriguez a bisa ku lokual ku lo bai pasa awor ta ku lo bai inventarisá e desaster ku orkan Ian a bai laga atras pa asina kuminsá atendé ku kompanianan di seguro.
International
Joe Biden lo reuní ku Lula promé ku su investidura
SAO PAOLO – Fernando Haddad bosero di PT (Partido de Trabajadores) na Brazil a konfirmá ayera ku posiblemente Biden lo reuní ku Luiz Inacio Lula da Silva promé ku su investidura ku lo ta dia 1 di yanüari 2023.
E chèns ta grandi ku Luiz Inacio Lula da Silva lo biaha pa Washington e luna aki mes pa reuní ku presidente Joe Biden.
Fernando Haddad ku posiblemente lo bai bira e próksimo minister di ekonomia na Brazil a bisa ku esaki tabata un invitashon di presidente Joe Biden na Luiz Inacio Lula da Silva reuní kuné promé ku su investidura.
Jake Sullivan asesor di Seguridat Nashonal pa Kas Blanku lo biaha dia 5 di desèmber pa Brasil pa reuní ku Jair Bolsonaro i naturalmente reuní ku Luiz Inacio Lula da Silva.
International
Hakeem Jeffries lo asumí liderazgo di partido Demókrata den Kongreso
WASHINGTON – Hakeem Jeffries (52) kongresista merikano a keda elegí ayera pa un mayoria pa bira futuro lider di minoria Demokrata den Kongreso.
Esaki ta nifiká ku Hakeem Jeffries lo bai remplasá Nancy Pelosi ku tabata na e posishon importante aki pa Partido Demokrata pa mas ku 20 aña.
Hakeem Jeffries ku ta representá New York ta bai den historia di bira e promé afroamerikano ku lo asumí un posishon asina importante pa partido Demokrata.
Esaki ta nifiká ku pa dia 1 di yanüari Hakeem Jeffries lo asumí e posishon di lider pa partido Demokrata den Kongreso merikano.
Nancy Pelosi di 82 aña lo mantené su asiento pa California i lo asumí e posishon di bosero partido Demokrata den Kongreso.
Partido Demokrata a kuminsá hasi kambionan ku ta laga un generashon miembronan mas hóben asumí posishonnan importante tantu den Kongreso komo Senado.
International
Estado Islámiko anunsiá morto di nan lider Abu Hasan al-Hashimi
BAGDAD – Abu Omar al-Muhajir bosero di e grupo yihadista Estado Islámiko a konfirmá ku nan lider Abu Hasan al-Hashimi a fayesé.
Ya kaba a nombra un lider nobo di Estado Islámiko ku yama Abu al-Hussein al-Husseini al-Qurashi.
Abu Omar al-Muhajir a splika ku na 2014 Abu Hasan al-Hashimi komo lider di Estado Islámiko a konkista bastante teritorio na Siria i Irak.
Pero Abu Hasan al-Hashimi a kai despues ku tantu merikanonan komo Rusonan a bombardiá for di nan kueba for di Siria i Irak.
Abu Bakr al-Baghdadi al-Qurashi kende tabata lider di Estado Islámiko promé ku Abu Hasan al-Hashimi a keda asesiná durante un atake merikano ku drone na Siria na 2019.
Abu Hasan al-Hashimi su susesor identifiká komo Abu Ibrahim al-Hachimi al-Qurashi tambe a keda asesiná na febrüari di e aña aki.
Daily Nobo
Joe Biden lo reuní ku Lula promé ku su investidura
Hakeem Jeffries lo asumí liderazgo di partido Demókrata den Kongreso
Hòmber Iraní a keda asesiná despues di selebrá derota di su pais kontra Merka den Mundial
Estado Islámiko anunsiá morto di nan lider Abu Hasan al-Hashimi
Na Naples: Dòkter ku a violá dos pashènt a keda haña morto na su kas
Rapper Jon Tarifa ta kolaborá ku kantante Darren Gardner den ‘When I was Younger’
Parlamentario Rafaela regañá inhustamente
ÁMTENAR NA SOAW A BIBA 7 LUNA DEN UN MUNDU DI ABUNDANSIA
Akshonistanan di Paracetamol i Ibuprofen tabatin problema finansiero na Kòrsou
Abogado Braam a gana kaso di NAf 2.206.846,25 pa Girobank
Trending
-
Sosial6 days ago
Rapper Jon Tarifa ta kolaborá ku kantante Darren Gardner den ‘When I was Younger’
-
Lokal7 days ago
Parlamentario Rafaela regañá inhustamente
-
Lokal6 days ago
ÁMTENAR NA SOAW A BIBA 7 LUNA DEN UN MUNDU DI ABUNDANSIA
-
Lokal7 days ago
Akshonistanan di Paracetamol i Ibuprofen tabatin problema finansiero na Kòrsou
-
Lokal5 days ago
Abogado Braam a gana kaso di NAf 2.206.846,25 pa Girobank
-
Lokal5 days ago
KORTE A KAMBIA SENTENSIA DEN E KASO DI MICHELANGELO PENIJN
-
Lokal6 days ago
KASO DI ÁMTENAR KU A HÒRTA PLAKA NA SOAW DEN KORTE.
-
Lokal5 days ago
Wes a kondená asesino di beibi den barika di su mama


text:
Publiká riba 20 Yüni 2022
Riba e lista di CTB kaminda por mira tur e personanan ku ta biahe, tambe ta aparesé nòmber di un seguridat (beveiliging) di Minister kual ta señor D. Seferina.
Pa medio di esaki Minister S. van Heydoorn ta informá, ku señor D. Seferina no ta biaha den su kalidat di seguridat i tampoko ningun gastu di señor Seferina no ta keda kubri pa Gobièrnu di Kòrsou. Señor Seferina mes a kubri su gastunan i su nòmber ta aparesé riba e lista, pa motibu di logístika relashoná ku transporte na Atlanta.
Minister di ESKD ta spera ku di e forma aki a informá pueblo di Kòrsou riba e inkietut aki.
—
Minister di Enseñansa, Siensia, Kultura i Deporte


text:
Diabierna utitmo Minister Ursell Arends, kende ta encarga cu transporte, hunto cu su colega Minister Geoffrey Wever di asuntonan economico, a reuni cu un grupo di comerciantenan di caya grandi pa toca e tema di Aruparking.
Manera Minister Arends a duna di conoce caba, entrante januari Aruparking lo cuminsa entensiva su control di parkeo den area di caya grandi. Esaki ta trece su preocupacionnan pa comerciante nan den caya. Pa es motibo a pidi un reunion cu e mandatario pa asina dialoga, puntra cualkier pregunta of vocifera preocupacionnan.
Durante e encuentro Minister Arends no solamente a reforsa nan deseo pa tin parkeo organisa, pero tambe tabata tin un dialogo habri riba oportunidadnan pa comercio den e area en general.
“Mi ta contento di por a topa e comerciante nan awe hunto cu mi colega Minster Wever”, Minister Arends a cuminsa na bisa. “Nan (comerciantenan) a trece diferente ideanan dilanti cu sigur nos lo tuma den consideracion. Na final di dia mester wanta e dialogo habri pa asina yega na e miho solucion pa cu parkeo den centro di ciudad.
Minister Wever cu tambe a forma parti e e reunion a tende di e preocupacion cu e comerciantenan tin, y nan input pa cu caya grandi. Minister Wever ta bezig cu proyecto grandi pa cu centro di ciudad pa stimula e volumewn di trafico di hende, y drecha e factibilidad comercial pa e area.
En general un reunion sumamente fructifero y den bon ambiente, caminda esfuersonan pa cu parkeo structura, y tambe pa cu desaroyo di centro di ciudad ta demostra di keda esencial pa ambos stakeholders.


text:
Tokante FWNK
Bon biní !
Esaki ta e wèpsait di Fundashon Wega di Number Kòrsou, FWNK,e instansia ofisial ku tin komo meta:
- Garantisá ku ta kumpli ku regla i lei tokante wega di plaka na Kòrsou;
- Supervisá i garantisá un atmósfera di konfiansa i seguridat pa tur ku ta kumpra òf bende number legal i tambe pa gobièrnu;
- Presentá wega nobo, premio i oportunidat nobo pa gana, semper teniendo kuenta ku interes di kumpradó, e rifero legal i gobièrnu.
Riba e wèpsait aki por haña tur informashon tokante FWNK , transmishon di sorteo, derechi di kumpradó, regla stipulá den lei, punto di benta legal i nos kompromiso ku komunidat.
Transparensia
Organisashon di Fundashon Wega di Number Kòrsou ta basá riba integridat, imparsialidat i transparensia. Konfiansa di públiko, e rifero legal i gobièrnu ta di vital importansia pa nos, p’esei tin máksimo transparensia den nos aktividatnan diario. Pa por duna e mihó servisio posibel FWNK a desaroyá un maneho ku ta kumpli ku regla di Bon Gobernashon.
Pa mas informashon nos ta presentá aki e dokumento ofisial relashoná ku e aktividat nan di Wega di Number Kòrsou.
Kontakto
E wèpsait aki ta un plataforma di kontakto entre Fundashon Wega di Number Kòrsou i públiko en general i tur ku ta interesá pa sa mas tokante nos organisashon. Nos tim semper ta dispuesto pa duna informashon adishonal tokante Wega di Number.
Bo por yena e formulario aki bou òf yama nos na telefòn (005999) 737 – 0059.
Nos ofisina ta keda na Gaitoweg 5 (e hanchi otro banda di kaminda di MCB Bank na Roi Catochi) i nos ora di ofisina ta djaluna te ku djabièrnè, di 8:00 pa 5:00 or. Nos ofisina ta será riba dia di fiesta.


text:
MEP, POR y RED ta presenta nan puntonan di salida pa un programa di gobernacion
Dia 17 di oktober 2017 lidernan di partidonan MEP, POR y RED a presenta un acuerdo di formacion. E acuerdo aki ta delinea e puntonan di salida pa un posibel coalicion. E puntonan principal ta ‘bon gobernacion’, ‘finanzas publico balansa y duradero’, y ‘e ser humano central’. E acuerdo tambe ta menciona un investigacion di e situacion y riesgonan financiero di Aruba, y un investigacion den departamentonan y companianan gubernamental cu ta sensitivo pa corupcion. E acuerdo a wordo firma pa e lidernan politico Evelyn Wever-Croes (MEP), Otmar Oduber (POR) y Ricardo Croes (RED).
E intencion ta pa e puntonan aki, hunto cu mas punto cu ta wordo menciona den e acuerdo, wordo amplia den un ‘Programa di gobernacion 2017-2021’. Despues cu logra yega na un programa di gobernacion, e partidonan lo negocia e partimento di cartera (ministerionan). Ora yega na un acuerdo riba reparticion di cartera, e partidonan respectivamente lo eligi un of mas minister, cu lo mester pasa un screening.
Partidonan MEP (9), POR (2) y RED (1) hunto lo por conta riba un sosten di 12 asiento den Parlamento.
Klik aki pa lesa/download e acuerdo di formacion.
Expresionnan haci den e articulo aki no necesariamente ta refleha opinion di ArenaPoliti.co


text:
Contactlens
Optica Oduber & Kan tin diferente contactlens, tantu di nos mes marka Bono komo di e marka mundialmente konosí Acuvue. Dependé di bo wowonan nos tin contactlens duru i suave ku ta tene líkido ekselentemente i ku ta laga zürstòf pasa.
Mira aki bou e diferente posibilidatnan pa loke ta trata contactlens.
Contactlens suave
Contactlens duru
Johnson & Johnson (Acuvue)
-
Lèns di dia i lèns di luna
Tanten tin den stòk
-
Lèns silíndriko
Mester pidi di antemano
Bono (Ons huismerk)
-
Lèns di dia i lèns di luna
Tanten tin den stòk
Contactlens adaptá na bo wowo
-
Contactlens ku ta laga zürstòf pasa i ku ta duru
Mester pidi di antemano (tempu di espera: 1-2 siman)


text:
ORANJESTAD,Aruba
Parlamentario Endy Croes por a scucha ex minister corupto di AVP Mike de Meza yora den conferencia di prensa riba CITGO. Segun Mike de Meza cu gobierno tin culpa di tur locual ta pasando den CITGO. Alabes Mike de Meza a yora y sclama cu Minister President no ta bin Parlamento pa duna informacion riba CITGO. Segun Mike e mihor cos por pasa ta pa e gobierno bay cas pa e mes bin bek y fix tur cos. Parlamentario Endy Croes ta puntra su mes ta riba cual planeta Mike de Meza ta biba? Mike de Meza no ta ni yega trabou. Si Mike de Meza haci esfuerso pa bin traha e tin derecho legitimo pa haci preguntanan por escrito, e por yama un vragen uur, e por solicita pa un bijeenkomst cu e minister. Pues tin yen di tools como Parlamentario pa yega na informacion. Pero drumi henter dia den mansion na Colony y lanta un bes pa siman y bay conferencia di prensa na cas di partido no ta sistema di traha. Pio ainda bo mester tin berguensa di cobra bo salario fin di luna.
MdM a mara Aruba na man cu pia
Parlamentario Endy Croes lo haci un peticion na su colega Edgar Vrolijk, presidente di comision di energia, pa yama un reunion pronto pa nos debati riba e mal maneho di ex minister Mike de Meza alrespecto RDA/CITGO y mira alabes con e kehonan oficial ta canando. Mike de Meza a firma tur contract di CITGO cu e mafiosonan kendenan mayoria ta cera awe. Hustamente Mike de Meza a mara Aruba na man cu pia cu un contract di 2000 pagina.
Malgastamento di placa di RDA
Mike de Meza mester responsabilisa su mes cu e placa cu RDA a malgasta desde october 2016 pa november 2017. Un total di 20 miyon comproba a wordo malgasta. Un fiesta sin fin serafin. Mike de Meza por splica pueblo cual compania(nan) di sonido a cobra 702 mil pa fiestanan na RDA? Mike de Meza por splica cual agencia di biahe a ricibi 624 mil? Ta biahamento pa loco y fiesta tabata tin. Mike de Meza por splica dicon e por a aproba pa Richard Arends di AVP via su compania Horizon Consultancy a suta 600 mil pa conseha ken? Banda di esaki Mike de Meza himself a firma un contracto miyonario pa Richard bira CFO di RDA.
Mike de Meza por splica cual ta e hotelnan cu a cobra respectivamente 338 mil, 318 mil, 270 mil, 197 mil, 179 mil, 31 mil pa un total di mas di 1.3 miyon pa kendenan tur a keda eyden? Mike de Meza por splica e balor agrega y ta pa ki trabou Tera Group di su amigo Patrick Paskel y Speed a cobra 400 mil na RDA? Ki tanto propaganda un Refineria tabata tin mester? Mike por splica un otro consultant amigo di Mike & Mike a cobra 615 mil? Mike de Meza por splica uso di mas di 100 mil riba credit card di compania, ken a usa esaki y pakico?
Mas y mas malgastamento
Mike de Meza por splica con un persona hopi yega na dje (Menshe) a cobra 200 mil op naam? Ki trabou el a haci? Mike de Meza por splica kico e balor agrega ta pa RDA paga Financieel Beheer Europe Meets the Americas 125 mil florin? Mike de Meza por splica cu si ta normal pa RDA sponser Green Conference 550 mil? Mike de Meza por splica pueblo con por a pasa den un ex minister su cabes di “coco” pa malgasta 782 mil na 1 apertura cu “Destra Garcia and Band”? Pueblo ta sinti cu Mike de Meza ta fair cu pueblo? Esaki tabata e minister di finansas y minister di energia di Pais Aruba? Awor pueblo por compronde cu e hendenan aki no tin cunes ni cu placa di RDA y ni cu placa di pueblo.
Segun Parlamentario Endy Croes ora e tende ex minister Mike de Meza papia e ta haya “bere bere”. Awor cu cos a bira berans y placa no ta core na cantidad mas, Mike de Meza kier bolbe pa salba ken? Mihor regalo cu pueblo por haya ta pa nunca pero nunca mas AVP bolbe na poder.


text:
Mayoria di biaha ora un persona baha peso anto no ta acudi na ayudo professional pa e parti mental. Ora un persona ta overweight, e ta wak su mes sobrepeso of obeso, y ora en realidad e baha e peso mentalmente e ta keda cu e pensamento cu e ta obeso ainda pa motibo cu no a busca pa deal cu esey.
Un persona ta subi di peso lihe pa motibo di come mucho y haci poco ehercicio. Sobrepeso y obesidad ta aumenta e riesgo di haya presion halto, diabetes tipo 2, malesa di curason, problema sea di lomba of rudia.
Sra. Sheryl Arends-Croes, kende ta nutricionista na IBISA ta splica cu e prome paso ta pa ‘dicidi di bo mes’ pa cambia e pensamento relaciona cu cuminda.
E ta remarca cu e persona mes tin cu escohe pa su muho cuido y demonstra un compoartameto saludabbel. “No djis pensa cu bo kier baga peso pa flaco of pa baha vet. Tin cu pensa mas ley cu esey, baha peso y mantene un peso saludabel.”
Sinembargo sra. Arends- Croes ta agrega cu pa come saludabel y controla emocion di con pa handle cu cuminda. E ta bisa cu e persona tin cu sa kico ta bon pa e come, ki ora e ta bon a come y e habito cu e ser humano tin pa resisti e tentacion di kier come cada rato.
E ta bisa cu cada persona tin cu conoce nan mes, ki momento ta sinti e tentacion pa satisfice bo gana anto ki momento en berdad tin hamber. E ta splica cu e tin di aber cu diferente emocionan sinti contento, tristo of tin ‘hopia biaha bored’ anto ta dicidi pa come snack. “E momento ey mester bisa stop, mi ta comiendo paso di bera mi tin hamber of come pa tentacion.”
kico por haci pa evita e tentacionnan aki?
El a contesta cu en bes di come algo cu ta haci daño pa nos curpa come algo saludable. “Por ehempel ta wak television, come popcorn pero sin salo, sin vet en bes di come un saco grandi di chips. Un yoghurt en bes di un ice cream. Reconoce e habito dañino cu bo ta causando na bo salud. Dicici pa haci e cambio.”
E ta continua splica cu mester ora curpa mester di energia pa asina por sigui funciona, no ora tin ansiedad of cravings. E ta recomendabel pa cada tanto ora come un porcion chikito pa e glucose (sucu) den curpa keda stabiel. Esey ta yuda pa tentacion.
E siguiente stap cu Arends-Croes ta splica ta pa haci chekeo pa wak unda tin cu mehora. Check cholesterol, presion, salud en general. Despues di haci chekeo na dokter, e bus di salud ta disponibel pa haci cierto chekeo.
Segun Arends-Croes e di tres paso ta pa haci movecion. Sea pa un adulto sobrepeso por lo menos un 30 minuut pero si e persona ta obeso e lo mester recomendacion di su dokter.
E ta splica como un expert fisico cu si e persona no por cana, por haci movecion na e brasa, asina por wak con leu e ta yega. Tambe por cuminsa pa cana un 5, 10, 15 minuut.
Pa baha peso mester haci ehericsio un 60 minuut pa dia pero pa mantene e peso ta un 30 minuut pa dia. “Haci movecion pa baha peso un actividad figuroso cu curason ta bati duro y cuminsa soda. Cualkier sport, gym, Zumba of ehercisio cu e persona kier haci pero importante ta pa ta activo.”
Un persona cu ta obeso ta baha mas lihe cu un persona sobrepreso.
E ta splica cu pa motibo di cu nan no ta haci movecion anto dirpiente ta cuminsa move mas cu antes e ora e ta cuminsa baha e likido cu e persona tin e ta baha despues e resto ta sigui. E persona cu ta menos yen no tin e ‘waterweight’ pero e vet anto e ta tuma mas esfuerso.
Un persona cu ta haci su esfuerso pa un miho bida saludabel por faya riba e trajecto pa logra esey, pero e ta remarca cu si faya ta importante pa lanta bek y busca ayudo.
“Pensa di unda bo a cuminsa y dicon ba cuminsa.” E ta agrega cu un persona cu ta sobrepeso por logra riba nan mes, pero un persona obeso lo ta miho pa busca un dietista pa asina por yuda den problema untiki mas medico.
Arends-Croes ta bisa cu world health organisacion ta papia, cu e ta un epidemia global di sobrepreso y obesidad cu tin rond mundo cu nan ta yame globesity.
“Mayoria parti di mundo ta birando un problema grandi di departamento di ssalubirdad publico. Pa motibo cu obeso of sobrepeso ta relaciona cu diferente malesa cronico. Curason, stroke, hypertions y mas.”
E ta aclara cu e problema di obesidad y sobrepeso ta algo di henter mundo. E ta splica cu e habito dañino na e curpa. E ta bisa cu na Aruba ultimo tempo hende gusta come afo anto e comemento afo ‘riba caya tin mas vet malo’.
E ta agrega cu hende no sa cu cua vet nan ta cushina of cuanto nan ta uza, preferibel na cas, unda cu cada persona sa cuanto, kico y con ta bay uza e vet of cuminda.
Segun Arends-Croes ta bisa cu e ta bay ‘stap voor stap’. E persona mes ta dicidi pa haci e cambio. Si ta un persona cu gusta come riba caya, e por cuminsa busca alternative diferente en bes di un truck poco poco busca algo mas saludabel cu no necesariamente mester ta un salada.


text:
Marimbombanan grandi ta kousa hopi problema na Drente.
Kuater persona a bira malu despues ku maribombanan a pika nan riba Jufferspad, ku ta un via di baiskel entre Elim i Hollandscheveld den Hoogeveen na Drente, Ulanda. Tres persona mester a bai hòspital. E di kuater a bai un sentro médiko. Tur pa motibu di un reakshon di alergia severo, ku nan a haña despues di e pikánan di maribomba. Segun testigunan okular ta trata di piká di maribomba. Muy probablemente ta trata aki di un Vespa crabro, un maribomba grandi (na ulandes: hoornaar), ku por yega e tamaño di 3,5 cm. “Mi a haña piká tras di mi kabes, mi esposa tambe. Mi esposa a dal abou for di baiskel. Ora ma fula patras di mi kabes, tabatin algun maribomba gordo,” segun un di e víktimanan a deklará na un periodista di RTV Drenthe. A sera e via di baiskel ku ta masomenos un kilometer i mei i ta keda entre Schoonhoveweg i Zuideropgaande. E munisipio lo kombatí e marimbombanan na e sitio pa asina e por habri atrobe.


text:
Internacional: Segun Banco Mundial, Brasil y Argentina ta e unico dos paisnan di Latino America cu ta den e Top 10 di e territorionan mas grandi na mundo.
Ban conoce e 5 paisnan mas grandi y cuanto aproximadamente nan ta midi.
Brasil 8.500.000 KM2 ta e pais mas grandi den e teritorio di Latino America
China 9.000.000 KM2 conoci como el “Gigante Asiatico”
USA cu ta surpasa e grandura di China cu 200.000 KM2 mas.
E pais cu ta mustra mas chikito ariba mapa ta Canada cu ta surpasa e grandura di China cu 800.000 KM2 creando un superficie teritorial di 9.800.000 KM2
Rusia 17.000.000 KM2 cu ta situa na e oost di Europa y nort di Asia.


text:
Nos ta acercando e temporada di mas calor di aña, esta July, Augustus y September. Kisas ta bon pa bisa cu e temporada por extende te luna di October. Esaki ta debi na diferente motibo cu nos ta bai trese dilanti:
• Indice di rayonan solar cu ta mas grandi durante e temporada di aña aki
• Humedad halto den atmosfera cu ta ponebo sinti sofoca
• E cantidad di bes cu fluho di biento normaal ta wordu interrumpi door di sistemanan cu ta pasa den region of ta forma pafo di region local pero tin influencia riba e biento. Asina nos por haña nos den e temporada aki cu olanan di calor cu por afecta e isla of e region.
Un ola di calor ta un periodo, usualmente 3 pa 5 dia, cu temperatura y humedad ta mas halto cu normal. Nos no por bai contra naturalesa pero por purba hasi e efectonan di e calor aki menos. Pa hasi esaki nos por hasi lo siguiente:• No para hopi den solo; buska refugio; no expone bo mes dimas na rayonan di solo, permanence mas tempo den sombra.
• Si ta necesariamente bo mester ta den solo usa crema contra rayonan di solo of sunblocker
• Bebe hopi liquido den forma di awa of juice; sinembargo e juice no mester tin muchu sucu, sino e ta dunabo mas sed.
• Bisti paña di color licht; preferibel no usa colornan scur ya cu esaki ta bai ponebo sinti mas calor.
• Pa e hendenan cu ta gusta disfruta di lama, usa crema contra rayonan di solo: sunblocker
• Si bo ta cana den solo usa sombre, petchie of algo pa tapa bo cabes contra di solo, tambe proteje e bista contra e rayonan di solo usando bril di solo.
• Semper busca loganan ventila of sinta den airco mas tanto cu bo por pa evita calor.
• Principalmente si bo ta sufri malesa di curason, sucu of precion halto, na e prome indicio di sinti bo curpa malo, acudi na un centro di atencion medico.
-1-Pa loke ta trata influencia di sistemanan tropical riba e clima di tur dia, esaki por varia debi na diferente motibo: kon leu e sistema ta pasa, si e ta causa awacero of no, con fuerte e ta, kiko e ta hasi cu e biento den bo region. Sistemanan tropical por causa awacero, hopi biento, lama bruto; afortunadamente e influencia aki riba e clima normal no ta duro hopi; un paar di dia kisas, despues tur cos ta normalisa.
Na e momentonan aki nos ta enfrentando Elsa, cu ta un menasa pa area di Caribe. Sinembargo, sugun tur e pronosticonan, Elsa ta bai pasa na un distancia basta safe (mas o menos 375 pa 400 km) Noord di Aruba. Esaki kiermen cu nos lo no bai haña biento duro di Elsa, kisas algo di weer, awacero, strena cu lamper, y lama cu lo bai bira poco bruto pa un periodo di tempo no defini ahinda;
Esaki, debi cu Elsa ta poco leu ahinda pa bisa cu claridad kiko ta bai pasa exactamente. Pa e motibo aki ta pidi un i tur pa keda pendiente di e boletinan di tempo cu Departamento Meteorologico di Aruba lo emiti pa asina keda informa di e situacion.


text:
Bo Polisa di Seguro di Auto Digital
Entrante 2022, bo lo tin e opcion di cuminza ricibi bo Poliza di Seguro di Auto (Car Insurance Policy) den forma Digital.
Si bo persona ta desea si actualiza bo email, por fabor tuma contacto cu nos via email Insurance@arubabank.com of jama nos Contact Center na (+297)527-7777.
Beneficio
Your digital car insurance policy - always available!Click pa lesa na Ingles
Click pa lesa na Spaño
Click pa lesa na Hulandes
Kico esaki kiermen?
Esaki kiermen cu bo bo tin e opcion di ricibi un Poliza Digital di Seguro di Auto via email. Pues, bo no mester di confia mas riba un prueba imprimi di bo Poliza den bo vehiculo. Pa bo conveniencia, e version digital di bo Poliza di Seguro di Auto ta legalmente acepta na Oficina di Impuesto, cerca Agentenan Policial y tambe ForenSys. Bo tin e opcion di save e Poliza di Seguro di Auto Digital den bo Cartera (Wallet) digital riba bo smartphone.
Con pa ricibi bo copia digital
Net prome cu bo Poliza di Seguro di Auto vence, y unavez bo a paga bo Prima di Seguro di Auto completamente, bo lo ricibi un email cu un link pa haya acceso y download bo Poliza di Seguro di Auto. E poliza lo contene bo Nomber y Fam, Number di Poliza, Number di Plachi di Auto, y e Modelo di bo Auto registra.
Mi kier un comprobante imprimi
Si acaso ainda bo ta desea di ricibi un copia imprimi di bo Poliza di Seguro di Auto, bo por print bo copia y ten’e den bo auto.
Mi ta desea solamente un Poliza di Seguro di Auto imprimi
Den e caso cu bo no kier ricibi un Poliza di Seguro di Auto digital, por fabor manda un email na insurance@arubabank.com y inclui bo Nomber, Fam, Number di Poliza di Auto, Number di Plachi di Auto, y bo Modelo di Auto (inclui mas si bo tin mas di 1 Poliza di Auto sigura via Aruba Bank N.V.).
Pa mas informacion
Por fabor yama nos Contact Center na (+297)527 7777 si bo tin pregunta of mester asistencia.
Useful Tips
Make an appointment at your convenience using E-appointment. Select from the list of services:


text:
Speech Daisy Coffie na lansamentu M21
Danki maestro di seremonia,
Mi ta orguyoso di ta un Boneriano.
I manera mayoria di boso sa, nasé i lantá na Playa, pa ta eksakto much’i Sabana, di mayornan nasé i lantá na Playa Grandi i Rincon, ku desendensia di Norti’i Saliña, di unda mi ansestronan ta bini.
Mi mayornan despues di a formalisá nan relashon den un matrimonio a muda di Playa Grandi i Rincon pa Playa, Sabana pa kuminsá e fase nobo di nan bida.
Nan a bini Playa pa persiguí mas ku solamente e fasilidatnan ku Playa tabata ofresé kompará ku Rincon i Playa Grandi.
Nan tambe, meskos ku hopi mas, tabata persiguí un soño.
I e soño ei tabata pa nan mes i pa ami i mi rumannan Denise, Romy i Sapphira.
Komo muchanan, kresiendo na Sabana den siman i pasando fin di siman na Rincon i Playa Grandi, nos a wòrdu lantá den i pa un komunidat ku tabata kere siegamente den e promesa di nos isla Boneiru, i ku un komprenshon enorme pa e partinan di e promesa di nos isla ku ainda tabata falta pa realisá.
Nos a lanta den un komunidat kaminda a siña nos pa mira un mundu mas aleu ku djis rondó di nos so. Pa ta konsiente di i pa mustra kompashon pa “strugglenan” di tur hende.
Nos a lanta ku e kreensia ku servisio públiko ta un kousa noble I ku e pelea pa hustisia ta tur hende su responsabilidat.
Mi tata sa bisa: “No sinta un kaminda i reklamá, hasi algu.” Básikamente mi ta kere e tabata ke men: “Bo tin ku lanta’riba, para riba bo pia i nunka give up e lucha!”
I ta e kreensia aki, ku ta te den mi ser ankrá, a inspirá mi pa tuma e desishon pa sirbi mi pueblo.
Ta mas o ménos 6 aña i mei pasá, ku m’a kana drenta e sala di reunion di Konseho Insular na Pasanggrahan pa promé bes i a bisa e sinku palabranan ku lo a guia mi den mi karera polítiko: “Daisy Coffie, pa e pueblo!”
Bueno…. Mi tabata sa ku nos sistema polítiko no tabata esun di mas mihó. Pero mi tabata sa tambe, ku polítika tin un impakto profundo riba bida di nos hendenan i ku komo un polítiko un di mi responsabilidatnan ta pa duna nos hendenan seguridat i dignidat.
Mi tabata sa ku mi ke a protehá nos pueblo.
I mi tabata sa ku e hendenan den nos sosiedat, ku mas ta bira víktima di e sistema, ta esnan sin bos i esnan vulnerabel.
I for di e tempu ei, meskos ku awor, mi tabata i ainda ta kere ku no mester laga ningun hende su so den su lucha.
Ami ta kere firme, ku kada malu o daño hasí kontra kada un di nos, ta malu of daño hasí kontra nos tur.
Esaki ta un punto ku mi a splika hopi bes na víktimanan di malu of daño, hopi bes hasí na nan dor di hende ku nan a konfia.
Mi ta rekordá e hendenan aki semper: Bo no ta invisibel. Nos tur tei pa otro. Esei te poder di e pueblo.
Henter mi karera polítiko, mi tabatin solamente 1 kliente: e pueblo di Boneiru.
Sali na vanguardia di e pueblo ta nifiká lucha na nòmber di sobrebibientenan di vários inhustisia, kontra probechadónan, kontra silensio inhustu, stigmatisashon, diskriminashon, desigualdat, inhustisia i asina mi por nombra hopi mas….
Ta huntu nos mester bai e luchanan aki.
Pa ta sigur ku nos a gana e bataya òf nos a pèrd’é, pero nos nunka a stòp di lucha pa loke ta di nos, lkke nos tin derecho riba dje o loke nos meresé…
I p’esei nos ta aki awe.
Nos ta aki pasobra nos tin un otro lucha nos dilanti.
Nos ta aki, sabiendo ku nos ta na un punto krusial di historia di mundu.
Nos ta na un punto krusial di e historia di nos isla.
Nos ta aki pasobra e soño di nos antepasadonan i e demokrasia boneriano ta menasá di kai pèrdè mas ku nunka anterior.
Nos ta aki ne momentu aki di tempu pasobra nos mester kontestá un pregunta fundamental.
Ken nos ta? Ken nos ta komo Boneriano?I kiko nos ke?
Ta importante pa nos kontesta e preguntanan aki. Pa mundu. I pa otro. Akinan i awor mes.
Laga nos nunka lubidá, ku pa loke ta trata asuntunan fundamental, nos tin mas tantu kos en komun ku loke ta dividi nos.
Tin ku ta bisa ku di un forma of otro nos mester buska manera di haña e base komun ei.
Loke ami ta bisa ta; ku nos tin ku rekonosé ku nos ta pará kaba riba e suela firme i komun ei.
Na mi humilde opinion nos lo subi huntu òf nos lo kai huntu komo un pueblo, Si nos ta uní di bèrdat, ningun hende lo por tene ningun otro abou ni atras.
Ta trata e orei di lucha pa nos isla ku trato igual, meta kolektivo i libertat pa un i tur.
Esei nos ta.
I komo tal, awe mainta ta un honor p’ami, pa ta para dilanti di boso, ku un bista kla di e lucha nos dilanti I loke mester hasi, ku fe den Dios Todopoderoso, fiel na mi isla Boneiru, I ku e “fighting spirit” ku mi a heredá di mi mayornan i mi ansestronan.
Awe mi ta aki pa anunsiá ofisialmente e lansamentu di un movementu inovativo ku kua mi ke sirbi e pueblo Boneriano.
Mi ta lansa e movementu aki pasobra mi ta stima mi isla Boneiru.
Mi ta lansa e movementu aki pa por guia e pueblo, huntu ku e pueblo i pa e pueblo,
Mi ta lansa e movementu aki pa lucha pa un Boneiru kaminda nos ta tene nos na nos palabra i kaminda nos ta honra nos promesanan hasí i karga nos responsabilidat.
Mi ta lansa e movementu aki pa por lucha pa un Boneiru próspero kaminda tin bienestar na kantidat pa kada un siudadano.
Pasobra esei ta nos Boneiru.
Esei te Boneiru ku ami ta kere den.
Esei te Boneiru ku mi sa ku nos tur ta kere den.
I lansando e movementu aki, mi ke bisa lo siguiente: Mi no ta perfekto, Dios Todopoderoso sa ku mi no ta perfekto. Pero mi lo papia semper ku desensia I klaridat moral I lo mi trata tur hende, e pueblo, ku dignidat I rèspèt. Mi lo liderá ku integridat. I mi lo papia e bèrdat. I klaro, nos tur sa ku e kaminda ku mi ta drenta awe aki no t’esun di mas fásil ni lo e no ta fásil.
Robert Kennedy a bisa hopi añanan pasá: “Solamente esnan ku tin e kurashi pa riska frakasá lo tin logronan grandi!” Tambe ela bisa:” No ta simplemente liderazgo di nos nashon ta den e wega. Ta nos derecho i responsabilidat pa ku liderazgo moral di e planeta aki pa ofresé un alternativa”.
Pues awe mi ta bisa boso: esakinan no ta tempunan komun i koriente.
I e movementu inovativo aki lo no ta unu komun i koriente.
Pero esaki ta nos Boneiru.
Anto ta keda na NOS, na kada un di nos pa yuda drecha e situashon aktual ku nos ta den.
Laga nos rekordá ku den e lucha aki nos tin e forsa di poder di e pueblo.
Nos por logra e soñonan di nos mayornan I antepasadonan.
Nos por drecha nos Boneiru.
Nos por duna nos muchanan e futuro ku nan meresé.
Nos por restorá e liderazgo moral.
Pues ban hasi esaki.
Ban hasié huntu.
I ban kuminsá awor.
Mi ta invitá bo pa djòin Movementu 21, pa huntu nos ban traha na un mihó Boneiru, un Boneiru próspero ku ta brinda bienestar na un I tur. Abo ta e diferensia!
Dios bendishoná Boneiru.
Maestro di seremonia….


text:
Rayonan di solo tin varios efecto riba nos salud. Tin di nan ta hopi visibel, mientras otro efectonan ta tuma tempo pa bira visibel. E hecho cu Aruba ta serca di e equator, ta haci cu rayonan di solo ta yega na un angulo di casi 90 grado. Na e angulo aki, e rayonan ta mas concentra. Pues bibando serca di equator ta un bon motibo pa tene bon cuenta cu e efectonan di solo riba bo salud.
Vitamina D
Nos curpa por produci vitamina D door di expone nos cuero na rayonan di solo ultravioleta (UV). Vitamina D ta saludabel y ta yuda, entre otro, cu absorbacion di calcium. No ta tuma hopi tempo den solo pa percura pa e beneficio aki. Mientras cu pasa un tiki tempo den solo ta saludabel, mucho solo tin varios efecto negativo pa bo salud.
Cuero
Luz ultravioleta (UV) di solo ta trece daño na fibranan (elastin) den bo cuero. E efecto di esaki ta cu bo cuero ta bira menos strak, perdiendo su elasticidad. E daño tambe ta causa cu lo tuma mas tempo pa bo cuero cura despues di un herida. Daño na e fibranan di bo cuero por tuma hopi tempo pa bira visibel. Kisas bo no lo ripara e daño ora e tuma luga, pero na un edad mas avansa e consecuencianan ta bira visibel y por pone bo cuero mustra relativamente bieu pa bo edad. Banda di reduci e elasticidad di bo cuero, rayonan UV tambe por causa lashi, mancha (descoloramento na cierto area), y cancer di cuero.
Cancer di cuero ta e tipo di cancer mas diagnostica na Aruba.”
Cancer di cuero ta e tipo di cancer mas diagnostica na Aruba (promedio di 109 diagnostico nobo pa aña segun Directie Volksgezondheid). Cancer di cuero ta un crecemento incontrola di cel di cuero abnormal, cual por resulta den tumor. Tin diferente tipo di cancer di cuero. Cierto tipo usualmente por wordo trata bon, mientras cu otro tipo ta entre e cancernan mas mortal cu bo por haya.
Tur hende por haya cancer di cuero. Esnan cu un color di cuero scur (mas melanina) tin menos riesgo di haya cancer di cuero, compara cu esnan cu un color di cuero cla. Esaki no kiermen cu un persona cu cuero color scur no tin cu proteha su mes for di solo. Tip:
- Usa un bon sunblock (riba SPF 30) y corda pa re-aplica esaki debidamente.
- No expone bo cuero mucho largo na solo.
- Tapa bo cuero cu paña y proteha bo cara cu un petchi of sombre.
- Si bo mester ta den solo pa un tempo largo, por ehempel pa bo trabou, purba di duna bo cuero un ‘pauze’ di e solo door di busca sombra cada tanto rato.
- Tene extra cautela cu baby y mucha, considerando cu nan cuero ta mas sensitivo.
Wowo
Rayonan ultravioleta por causa diferente daño na bo wowo. E por kima e 'capa' di bo wowo, por haci bo bista bira wazig y tambe por causa catarata.
Tip: sea cauteloso cu bril di solo cu no ta blokia rayonan ultravioleta (UV). Ora bo bisti un bril di solo, bo pupil di wowo ta bira mas grandi pa motibo cu e bril di solo ta laga menos luz yega na bo wowo. Si na mesun momento e bril di solo no ta blokia rayonan UV, mas di e rayonan aki ta drenta door di bo pupilnan (cu a bira mas grandi pa motibo di tin e bril di solo bisti), aumentando e posibel daño na bo bista.
Immuunsysteem
Rayonan di solo tambe tin consecuencianan menos spera. Celnan di sanger blanco ta hopi importante pa nos immuunsysteem. Ora bo cuero kima, e celnan blanco ta yuda bo cuero recupera. Esaki por reduci e proteccion cu e celnan aki por percura p’e den otro areanan di bo curpa, pues reduciendo e resistencia di bo immuunsysteem (weerstand), resultando den vulnerabilidadnan pa bo salud.


text:
…CTB ku kampaña na Hulanda pa gana pasashi pa bishitá Kòrsou…
WILLEMSTAD- 17 di yanüari 2016 – Djaluna 18 di yanüari ta ‘Blue Monday’, konsiderá komo e dia internashonal mas depresivo di henter aña pero no na Dushi Kòrsou. Kòrsou ta konosí komo e isla di mas alegre den henter Reino Hulandes kaminda ku tur hende ta biba ku positivismo. Pa e motibu aki mes 4 di kada 5 yu di Kòrsou no konosé ‘Blue Monday’, esaki di akuerdo ku investigashonnan realisá dor di NovioData bou di 533 persona ku a partisipá na un enkuesta resientemente na Hulanda i Kòrsou. E enkuesta a keda hasí bou di enkargo di Abovo Media na Hulanda. Pa kita e melankolia di ‘Blue Monday’ na Hulanda, Ofisina di Turismo di Kòrsou (CTB) a start na Hulanda riba ‘Blue Monday’ ku un kampaña pa trese un sonrisa riba kara di e hulandes. E kampaña ta dura te ku dia 28 di febrüari próksimo. Komo parti di e kampaña tin chèns pa gana pasashi pa bishita nos dushi pais Kòrsou.
E yu di Kòrsou ta mas felis ku un hulandes? Sigur ku si! Resultado di e investigashon hasí ta indiká ku e yu di Kòrsou ta duna su ‘motibu di ta felis’ un promedio di 7,7 miéntras e hulandes a skor un 7,1. Tambe e habitante di Kòrsou a skor un promedio di 7,9 pa nan manera positivo di mira bida kontrali na e hulandes ku a skor un promedio di 7,3. E motibu pakiko e habitantenan di Kòrsou na opinion di e respondente Hulandes ta mas felis ta debí na e klima tropikal ku nos ta biba aden kual no tin na Hulanda (80%), ménos stress (69%) i e manera trankil ku e hendenan di Kòrsou ta anda (63%). Tambe, 54% di esnan entrevistá na Kòrsou a bisa ku e klima ta kontribuí na esaki. Tur hende ku bai ku fakansi òf ta residensiá na Kòrsou sá kiko e ‘dushi way of life’ ta i esei ta trese felisidat.
Tur hende ku pensa riba Kòrsou su playanan bunita i e awa di laman kristalino ta kontentu só nan por bira. E kampaña ta enserá pa kompartí fotonan di karanan kontentu hasiendo uso di e hashtag #HappyFaceCuraçao riba medio sosial. Partisipantenan ku kompartí un potrèt tin chèns di gana un pasashi pa nos dushi pais Kòrsou. Ku e kampaña aki CTB kier duna un buèlta positivo na ‘Blue Monday’ i e lunanan di wenter. Djis e pensamentu so riba Kòrsou por drecha un hende su dia.
E enkuesta a keda realisá dor di e ofisina di investigashon na Hulanda, NovioData. Tantu na Hulanda komo na Kòrsou a hasi uso di kalkulashonnan representativo di e populashon pa e enkuesta. Na Kòrsou a traha den estrecho koperashon ku Inter-Continental University of the Caribbean (ICUC).


text:
Tarea i outoridat
Fair Trade Authority Curaçao ta mantené kontrol riba kumplimentu ku e Ordenansa Nashonal enkuanto Kompetensia. E Ordenansa Nashonal aki ta kontené e siguiente reglanan pa empresa:
- prohibishon pa forma kartel;
- prohibishon di mal uso di poder;
- obligashon pa avisá ora ta trata di sierto konsentrashonnan
Basá riba kehonan, konseho òf señalnan, FTAC por kuminsá ku un investigashon riba posibel infrakshon di e reglanan aki. FTAC por kuminsá tambe riba su propio inisiativa ku un investigashon. Ademas, FTAC ta realisá investigashon di merkado pa pone e kompetensia den un sektor di e ekonomia di Kòrsou riba mapa. Ku e investigashonnan di merkado aki, FTAC por duna rekomendashonnan pa oumentá kompetensia. Finalmente FTAC por duna, sea riba petishon òf no, konsehonan na ministerionan tokante lei i regulashonnan nobo ku ta di influensha riba kompetensia.
Outoridat
Pa ehekushon di su tareanan, FTAC tin diferente outoridat pa investigá. Por ehèmpel, dokumentonan komersial di un empresa (òf asosiashon di empresarionan) por wòrdu solisitá i tambe un investigashon por tuma lugá serka un empresa mes. (Èks) Empleadonan di un empresa por wòrdu tendé dor di FTAC.
Koperashon
E Ordenansa Nashonal enkuanto Kompetensia ta ofresé un base hudisial pa FTAC por traha huntu ku otro supervisornan nashonal i internashonal. FTAC ta konsiderá e koperashon aki importante pa ehekutá su tareanan efisiente i efikasmente.
Mantenshon den kaso di inkumplimentu ku e reglanan
Ora ta trata di infrakshon di e reglanan di e Ordenansa Nashonal, FTAC por imponé riba e empresa(nan) en kestion un enkargo, un instrukshon obligatorio òf un but. but por subi te ku un mion florin antiano, òf, si esaki ta mas, dies porshento di e ingreso anual total di un empresa.
Ademas, FTAC por imponé un but riba personanan ku por wòrdu tené responsabel – kier men, ta wòrdu konsiderá komo e dunadónan di e enkargo òf ehekutor real- pa un infrakshon.
Tambe FTAC por imponé un but ora ta trata di suministrashon di informashon inkorekto òf engañoso, ora no koperá ku un investigashon òf ora ta trata di un infrakshondi no kumplimentu ku e deber di mèldu konsentrashonnan. E butaki por subi te un mion florin antiano, òf, si esaki ta mas, un porshento di e volúmen di benta total anual di un empresa.


text:
Igmar Reyes: E prijs di desigualdad
Un tiki desigualdad ta inevitable den cualkier economia cu ta basa riba mercado, pero desigualdad excesivo tin un impacto severo riba un sociedad. Crecemento di desigualdad y falta di oportunidad por stagna economia, reduci productividad, polariza un comunidad politicamente, corumpi politiconan y perhudica balornan fundamental manera meritocracia caminda cu status den comunidad ta wordo determina door di prestacion, motivacion y capacidadnan. Tambe reduccion di entrada y nivel di bida como consecuencia di desigualdad hopi biaha ta bay acompaña cu multiple manifestacion den bida di cuidadanonan manera exclusion di bon educacion y otro problemanan social. Den e relato aki lo focus riba kico a y ta wordo haci pa frena desigualdad.
Dicon mester bringa desigualdad? Pa cuminsa, ta evidente cu paisnan cu menos desigualdad, conoce un crecemento economico mas halto y duradero. Esaki International Monetary Fund (IMF) a mustra den su rapport titula: “Reparticion, Desigualdad y Crecemento”. Reparticion por wordo midi por medio di entrada (inkomen) y rikesa (vermogen). Bou entrada ta compronde entre otro salario, pensioen, subsidio, entrada procedente di huur propiedad, entrada via dividendo di compania, interes gana di uno su cuenta di spaar y deposito. Bou rikesa ta compronde entre otro cuenta di spaar na banco, capital inverti den compania, stock exchange of bono di gobierno, doño di priopiedad / real estate y/of simplemente posee cosnan balioso.
Causante exacto di desigualdad ta un materia compleho, pero e por ta relata na tipo di trabou, tipo di estudio, herencia, accesso na educacion, tipo di economia, tecnologia, tipo di mercado, tipo di estado di bienestar cu seguridad social (manera pensioen general y subsidio), integridad di gobierno, sistema di impuesto y globalisacion.
Na 1963 John F. Kennedy a bisa den un speech cu “ora laman subi, tur boto lo flota”, indicando cu mehoracion di economia general lo beneficia tur participante den economia, pero na 2014 e economista Thomas Piketty den su estudio amplio a mustra lo contrario, esta cu ta yate luhoso so a wordo lanta. Cu otro palabra: ta un grupito so a beneficia ora economia a crece. Rikesa n’e top den comunidad semper a keda den man di un grupo minoria y a wordo acumula y canalisa pa paraisonan fiscal manera Hulanda, Suissa y Bermuda.
E perdedornan relativo no ta esnan cu menos entrada sino tur hende cu no ta un capitalista. Cada un discrepancia entre pober y rico no ta solamente relata na fayonan den mercado liber, sino pa falta di hereda placa inicialmente, pa falta di conocemento financiero of pa falta di spaar pa inverti. E top-economista Joseph Stiglitz ta constata cu niun data ta sostene e idealismo di “American Dream”, esta libertad ta inclui oportunidad igual, exito, prosperidad y mobilidad social. No ta desconoci cu ta hopi a logra exito for di un convenio fragil, pero e American dream no ta e norma.
Na 2014 Thomas Piketty a causa furor cu su buki titula: “Capital den Siglo 21”. Segun Piketty, capital mester crece (return on investment) den mesun rapidez cu crecemento economico di un pais. Reparti prosperidad den nos sistema di capitalismo no ta pasa automaticamente, maneho gubernamental ta crucial pa logra esaki. No tin forsa natural pushando contra concentracion di rikesa p’e clase elite. Solamente un Tercer Guerra Mundial (cual no ta deseabel pero historia ta siña nos cu desigualdad a baha substancialmente rond Guerranan Mundial), of un intervencion di gobierno riba mercado liber pa frena desigualdad por preveni rikesa yega den man di un grupo minoria. Pa frena desigualdad, Piketty ta recomenda pa bini cu un impuesto universal riba capital priva di 0,5%, percurando asina tambe cu rikesa no lo keda core di un pais pa otro mirando cu paisnan ta competi cu otro ofreciendo regimen fiscal mas faborabel pa atrae companianan internacional.
Desigualdad na Hulanda
Reparticion via entrada na Hulanda ta basta stabiel y igual, danki na sistema di impuesto y seguridad social (sociale zekerheidsstelsel). Pero den cuadro di rikesa, Hulanda ta den top den Europa pa ta paisnan mas desigual. Segun Centraal Bureau voor de Statistiek (CBS) di Hulanda, na 2015, 10% di esnan mas rico, tabata posee mas di 60% di tur capital financiero (cual ta un suma di €726 biyon), siendo 60% di esnan mas pober tabata posee ni 1%. E 10% di esnan mas pober na Hulanda tabatin hunto un debe di €65 biyon.
Remarcabel ta cu na Hulanda impuesto riba capital ta relativamente abou, siendo impuesto riba salario ta mas halto y t’e impuesto cu mas ta contribui na caha di estado. Segun ‘Follow the Money’ cual ta un plataforma profesional di periodistanan cu ta haci investigacion profundo riba topiconan financiero-economico, di 2001 pa 2013 e contribucion di negoshi na caha di gobierno a baha cu 17.6 procentpunt y di accionista (aandeelhouder) cu 2.3 procentpunt, sinembargo contribucion di impuesto por medio di salario a compensa esaki y a aumenta cu 20.6 procentpunt, pues e belastingdruk a move di negoshi y accionista pa e clase trahador. Segun Piketty, Hulanda ta un di e regimen politico cu obhetivamente ta faborese capital priva. Pues conscientemente decisionnan politico ta aporta na mas concentracion di rikesa p’e clase elite. No ta kita afo cu Hulanda tin un estado di bienestar (verzorgingsstaat) fuerte caminda esnan mas debil den comunidad ta haya ayudo financiero por medio di subsidio, “uitkering”, “toeslagen”, “arbeidskorting”, etc.
Na Hulanda e impuesto riba dividendo ta 15% y e gabinete Hulandes lo bay elimina esaki por completo na 2019 pa (supuestamente) asina keda fiscal atractivo como pais y atrae inversionista stranhero. Otro argumento usa pa gobernantenan ta cu e ahustacion aki lo crea mas empleo y lo duna oportunidad pa inverti. Pero den nos mundo di capitalismo y globalisacion, crea balor pa un mercado a wordo separa di crea empleo. Placa no ta keda den un pais, pero inversionnan ta wordo haci caminda e ganashi ta mas halto. Esaki ta hopi biaha den paisnan menos desaroya caminda e gastonan ta hopi mas abou, pues e ahustacion fiscal no necesariamente lo crea hopi mas empleo na Hulanda. Hasta si inversion keda den un pais desaroya, esey no kiermen cu inversion ta relata na crea mas empleo, sino mas bien den automatisacion diseña pa remplasa empleo cu por ehempel intiligencia artificial y “robots”. Gobierno Hulandes lo perde €1.4 biyon na entrada cu e ahustacion aki. E pregunta ta surgi: ken realmente ta beneficia di tur esaki?
Impuesto na Aruba
Na Aruba, no tin mesun hopi data manera Hulanda, pero por remarca cu na Aruba tambe e impuesto mas imponi ta riba salario. Nos conoce un sistema di impuesto basa riba “draagkracht” riba entrada y un sistema progresivo, es decir esun cu ta gana mas mester paga mas impuesto cu esun cu ta gana menos, esaki por varia entre 0% pa entrada menos cu Awg 20 mil pa aña te cu 58,95% pa top entrada riba Awg 300 mil pa aña. Nos por haci e pregunta con progresivo realmente nos sistema di impuesto riba salario/entrada ta? Con e belastingdruk efectivo ta, ora tuma entre otro ‘aftrekposten’ den consideracion. Pa definicion un persona cu entrada abou no lo beneficia tanto di esaki ya cu e no tin (hopi) ‘aftrekposten’, pues esun cu realmente ta beneficia y ta wordo compensa p’e hecho cu e ta paga mas impuesto y probecha di posibilidadnan fiscal, ta e persona cu entrada (mas) halto. Esaki ta ilustra cu nos sistema fiscal no ta asina progresivo manera nos ta pensa, sin laga afo e pensamento cu e aftrekposten mas grandi ta contribui na engrandece rikesa mas ainda.
Impuesto riba ganashi (winstbelasting) ta 25%, impuesto riba dividendo (dividendbelasting: esta placa cu un accionista ta haya ora compania haci ganashi) ta 10%; cual por wordo mira manera un “vooraftrek” riba impuesto di entrada (inkomstenbelasting) cu ta 25%. Remarcabel ta cu Aruba no conoce impuesto riba rikesa priva manera na Hulanda. Nos no conoce impuesto por medio di ‘vermogensrendementsheffing’ riba accion (aandelen), riba cuenta di spaar, cosnan balioso y balor di segundo cas. Aki nos conoce solamente successiebelasting/ schenkingsrecht (cual ta impuesto riba rikesa hereda) y grondbelasting pa onroerende goederen cual porcentahe a aumenta recientemente. E tipo di impuestonan aki nan peso ta insignificante pa por cambia reparticion di rikesa na un manera mas igual. Pero dicon Aruba no conoce un impuesto riba rikesa priva?
Na october 2017, IMF den su rapport biannual “Enfrenta Desigualdad” a menciona diferente tipo di impuesto riba rikesa cu paisnan por considera pa asina frena desigualdad y realisa crecemento economico sostenibel y duradero. Tambe IMF a constata cu den ultimo 30 aña impuesto riba top entrada (topincome rates) a baha di 62% pa 32% den paisnan avansa. Esaki no ta conta pa Aruba, es mas nos impuesto riba top entrada ta 58,95% cual ta un di e mas halto di mundo. Gobernantenan di paisnan avansa cu a baha tarifa riba top entrada a hustifica esaki como algo necesario pa laga economia crece. Sinembargo, IMF a prueba por medio di data empirico cu no tin argumento pa sostene e pensamento cu si cobra mas impuesto riba e top 1% di esnan cu entrada mas halto den paisnan avansa, cu esaki lo tin un impacto negativo riba crecemento economico.
Na Aruba, impuesto riba ganashi a baha gradualmente den ultimo decada di 38% na 2002 pa 25% na 2016. Igual na Hulanda, esaki ta wordo hustifica door di gobernantenan pa asina crea oportunidad pa inverti, crea mas cupo di trabou y/of haci Aruba mas atractivo pa inversionistanan local y internacional. Na 2003 ora a introduci impuesto riba dividendo di 10%, gobierno a scohe pa baha tarifa di impuesto riba ganashi pa asina compensa e inversionista. Ora di introduci BBO a bolbe baha impuesto riba ganashi di 28% pa 25% (pero tambe ariba salario). Talbes den su totalidad mester wak e reduccion di impuesto riba ganashi como un compensacion di gobierno pa companianan cu gasto halto na prima social y desde 2012 pensioen mandatario? Un cos ta sigur cu bahando impuesto mas ainda riba ganashi, na prome instante no t’e pobernan ta beneficia pero ta resulta mas liher den situacion unda companianan lo por paga mas dividendo na accionistanan.
Desigualdad na Aruba
No tin data recien riba reparticion di entrada of cifra exacto riba rikesa priva manera paisnan avansa, pero Aruba su Oficina Central di Estadistica (CBS) na 2006 a publica un articulo interesante riba entrada y gastonan. E resultadonan di e encuesta ta mustra cu si compara data di 2006 cu 1998, e grupo cu entrada mas abou a bay atras den salario cu 9,5% durante e 8 aña, siendo e grupo cu entrada mas halto a subi cu 16.6%. Por haci e pregunta si tin crecemento di productividad na Aruba pa hustifica aumento di top-salario?
Ora compara entrada cu poder di compra entre 2006 cu 1998, CBS a constata cu e grupo cu menos entrada a bay atras cu 28.5% na poder di compra. Apesar cu e encuesta no ta recien, toch e ta duna un indicacion clave cu esnan cu top entrada a bay dilanti y esunnnan cu entrada mas abou a bay atras. Pa evita cu e grupo fragil aki nan derecho laboral wordo malusa (pa falta di informacion) of mihor condicionnan laboral (pa falta di un CAO), aki rol di sindicatonan por bira mas crucial y lo por percura pa reduci discrepancia den entrada door di preveni trahadornan cu tiki cualificacion (low-skilled) cay den mal gara di trabounan mal paga. Sin laga afo miho control di gobierno riba ilegalnan trahando pa menos cu sueldo minimo cu ta forma un concurencia directo y inhusto p’e grupo aki.
Por conclui, cu capitalismo den siglo 21 ta wordo reta. E crecemento di rikesa y e diferencia di entrada entre esnan mas rico cu esunnan menos fortuna ta test nos sentido di husticia, mobilidad social y oportunidad igual. Capitalismo tabata tremendo den aumenta rikesa, pero a fracasa den distribui esaki. Tuma Hulanda como ehempel cu ta un pais rico, su ciudadanonan tine relativamente bon, pero desigualdad den capital priva ta enorme. Ni multi miyonario Rey Willem Alexander y Reina Maxima ta paga impuesto riba salario y entrada, siendo esun cu salario minimo na Hulanda ta paga 36,55%.
Reparti prosperidad den nos sistema di capitalismo no ta pasa automaticamente, pesey maneho gubernamental ta crucial. E articulo aki no ta boga pa kita rikesa di e clase elite sin mas, pero pa percura pa tur hende paga nan ‘fair share’, principalmente esnan (hopi) rico, frenando asina concentracion di rikesa den man di un grupo minoria. Si no haci nada, nos modelo di capitalismo y democracia lo wordo enfrenta cu auto-distruccion, e prijs halto di desigualdad. No ta kita afo cu capitalismo a contribui na desaroyo positivo den hopi pais, caminda hopi ciudadanonan (rond mundo) a wordo saca for di pobresa, a conoce hopi innovacion, miho calidad di bida, etc., pero prosperidad di esnan mas rico mester ta den balansa cu e tamaño di e economia.
Mirando e trend mundial nos tambe por inicia discusionnan sano riba desigualdad na 2018. Tin indicacion cu desigualdad a crece na Aruba y cu esnan na top den nos comunidad so a bay dilanti riba entrada. Tambe nos sistema di impuesto ta parce uno di ta beneficia primordialmente un grupo minoria. Di otro banda nos conose un bon sistema di seguridad social. Por ultimo, pa por keda stimula comercio y entrepreneurship (cu ta crucial pa nos economia) talbes mester considera baha impuesto riba ganashi mas ainda, pero di otro banda hisa impuesto riba dividendo cu lo toca accionista den su ambiente priva so. Tambe lo mester considera introduccion di un impuesto riba rikesa priva. E placa cu wordo cobra por wordo destina pa un fondo special pa educacion y training, un inversion den abilidadnan y conocemento di nos hendenan, cual na mi opinion ta yabi pa progreso di nos pais y un herment clave pa frena desigualdad y crea oportunidad.


text: Corte di prome instancia di aruba a emiti awe su sentencia contra J.T.. Corte a comproba cu e sospechoso a abusa di dos menor di edad durante un tempo di dos aña. E dos mucha muhernan agredi sexualmente ta miembro di famia di su pareha. Bao di pretexto di yuda e muchanan cu nan lesnan di scol, el’a cera e muchanan varios ves den kamber di e cas y e tabata mishi cu e muchanan, incluso tabatin penetracion sexual. Corte ta considera e declaracion di e dos muchanan como creibel y confiabel. Corte den su consideracion a lamenta cu e acusado a abusa di su posicion di superioridad y por lo tanto a causa un daño grave na e desaroyo di e dos mucha muhernan. Pa e acusado corte a dicta un sentencia incondional di cinco aña. E sospechoso tambe a wordo condena pa paga daño na ambos mucha muher, na un razon di Afl. 5000.00 cual placa mester wordo entrega na e mama.


text:
Stima bo kapital humano
Bo personal ta un di e aktivonan mas importante dentro di bo empresa. Kuido pa personal ta dokumentá, entre otro, den kondishon di empleo ku por haña bèk riba slep di salario, tradusí den sifra. Pèrkurá na tempu pa bo atministrashon di salario i/òf di personal ta algu ku AdminPerfect ta sostené bo den dje di kurason. AdminPerfect ta hasi esei prosediendo di un manera kuidadoso i teniendo bon koperashon na bista na interes di metanan di bo empresa.
Enkargá otro ku tenementu di bo atministrashon di personal i/òf di salario no ta nifiká ku bo no tin kontròl mas riba bo personal. Den e kuadro aki e tarea di AdminPerfect ta solamente fasilitativo i di sosten kompleto pa gerensia.
Úniko kos ku bo tin ku hasi ta duna nos e datonan di bo empresa i koloaboradónan, i nos por start sali!
E bentahanan di enkargá otro hende ku bo atministrashon di personal i/òf salario
No tin ku tene kuenta ku tareanan atministrativo kompleho mas: bo ta enkargá AdminPerefect ku bo atministrashon di personal i/òf salario.
Kalidat garantisá: profeshonalnan di salario kalifiká ta hasi kontròl èkstra riba dato i mutashon.
24/7 ta pidi, kontrolá i akordá verlòf, deklarashon, mutashon, slep di salario digital etc.
Kontakto personal ku bo propio atministradó fiho.
Semper aktualisá ku e lei i reglanan mas nobo pa bo ramo di negoshi.
Prosesá i warda kontrato, formulario i otro dokumento.
Enkargá otro ku bo atministrashon di salario ta bai manera ta sigui:
Bo tempu ta kostoso.
P’esei, opshonalmente, nos ta ehekutá e siguiente aktividatnan tambe pa bo:
Prosesamentu periódiko di sueldo
Prosesamentu di plaka di fakansi i pagonan di fin di aña
Spesifikashon annual pa kada empleado
Interkambio di dato ku institushonnan ehekutivo
Prosesamentu adekuá di kambio den Kontrato Kolektivo Laboral
Redaktá kontrato laboral
Deklarashon di retenshon riba sueldo


text:
Komo mucha mi a lanta tende ku un avion a kai den Santa Rosa, no muchu leu for di kas di mi mayornan ku ta keda na La Campana. Te resientemente mi no por a haña detaye di e aksidente manera ki dia e a tuma lugá i kiko a pasa ku esnan na bordo. Porfin mi a logra pone man riba un relato di e aksidente aki danki na Archivo Nashonal.
Riba 10 di sèptèmber 1950, algu promé ku 11 am, un avion ta kai den bisendario di Santa Rosa, Kwartje pa ta mas eksakto. Ta trata di un avion Merikano, aparentemente un Fairchild PR-19 ku tabata trahá di palu. Na bordo tabatin un pilot entrenadó di buelo i un studiante ku netamente tabata siña pa hasi aterisahe di emergensia. Na un dado momento e avion mester a pèrdè altura i e pilot no por a kontrolá e avion, i esaki a kai den un área di mondi. E impakto tabata fuerte i un kantidat grandi di hende den bario ku a skucha esaki a sali pa wak kiko a pasa. E avion a keda totalmente destruí. Milagrosamente e tankinan yen di kombustibel no a èksplotá ni pega kandela. Esaki a pone ku tantu e pilot komo e studiante a sali kasi ileso for di e aksidente.
Kuala Lumpur, Malasia


text:
ORANJESTAD – Tanto directiva di Club Primavera como esun di SV Estudiantes cu a uni, tin plannan grandi pa desaroya nan facilidadnan. E oferta cu a yega for di COA via Gobierno pa construccion di un mini cancha deportivo, cu yerba artificial, a cay den bon tera. Prome Minister Mike Eman tabata di bishita na Primavera diahuebs atardi pa mira inicio di e trabounan di cobamento pa prepara fundeshi di e mini-cancha.
Rondona pa e hoben futbolistanan di e ekipo Estudiantes Prome Minister Eman a expresa cu e ta corda bon cla ainda su bishita den e bario algo mas cu un aña pasa, pero a combersa cu directiva di e club cu a duna e mandatario un presentacion di nan ideanan pa e club como di e team Estudiantes. Esaki tabata encera modificacion di e actual tereno, debi na construccion di Watty Vos Blvd. Naturalmente cu e tempo ey caba a papia di un cancha deportivo di yerba cu ta soño di e miembronan. “E tabata un pensamento cu Gobierno sigur ta para su tras y nos a logra den cooperacion cu Comite Olimpico haya acceso na fondo cu cual ta bay realisa cierto cantidad di mini cancha deportivo cu yerba den diferente bario. Club Primavera y Estudiantes ta un di e organisacionnan cu nos a sinti e amor y dedicacion pa deporte, pero tambe mirando e cantidad di muchanan cu ta haci uzo di e facilidadnan aki, sigur merece apoyo di Gobierno. Pesey awe nos ta para aki, unda ta poniendo e prome pasonan pa construccion di e mini cancha deportivo.”
E mandatario a bisa tambe cu Gobierno ta spera cu e trabou por wordo realisa rapido pa denter di algun siman e ta bek na e sitio pa su inauguracion. Un cancha asina sigur ta haci e hungado y dirigentenan, pero tambe Gobierno, hopi contento. “E ta algo hopi concreto cu por duna pa e muchanan por tin un sitio positivo di recreo. E ta un hecho cu ora muchanan tin luganan positivo di recreo, ta desvia nan for di cualkier otro cosnan cu no ta bon pa nan desaroyo y formacion. Unda cu nos por yuda den esey, nos ta hacie cu placer,” e mandario a bisa. El a splica tambe cu BoBario ta un departamento cu ta cay bou di su Ministerio cu a cana den hopi bario ultimo añanan, tumando deseo y sugerencia di e ciudadanonan. Basa riba esaki nos ta bay cumpliendo sea cu luz den bario, caretera, cancha deportivo, batting cage, cu ta cosnan cu nos a scucha e habitantenan pidi. Esaki ta nos hopi orguyoso y contento, y awe un pabien na Club Primavera y Estudiantes.”
E hobencitonan presente tabata hopi entusiasma y a gradici Prome Minister Eman, pasobra aworaki nan por hunga riba un cancha cu yerba. Pero tambe cu e por yuda nan avansa den nan tecnicanan.


text:
WILLEMSTAD – Kòrsou ta konosé un konsepto úniko den konstrukshon di kas, ora ku un invershon di mas di 100 mion florin, Vidanova ta konstruí e promé bario inteligente. E proyekto Hòfi Vidanova ta konsistí di 32 hectare na Schelpwijk, kaminda lo konstruí bibiendanan duradero i pagabel.
E proyekto ta konsistí di 396 kavel i lo ta konstruí, den dos fase, 260 kas I 64 apartamento. Na benta tin tereno inkluso kas pero tambe tin oportunidat pa konstrukshon di kas propio.
A kumpra tereno na 2013
Presidente di Stuurgroep di Hòfi Vidanova, Freddy Curiel, ta splika ku Vidanova na 2013 a kumpra e tereno serka e organisashon ESC, ku ta manehá penshun di èks trahadónan di Shell. Desaroyo di e proyekto a tarda, pero tempu a influensiá e proyekto positivamente, segun Curiel.
Freddy Curiel
Fondo di Penshun Vidanova ta esun di dos mas grandi na Kòrsou, despues di Algemeen Pensioenfonds Curacao. Vidanova tin aktualmente un kapital di mas o ménos 1500 mion florin. Vidanova a asumí e posishon ku si no tin proyektonan pa e invertí aden, e ta realisá su propio proyektonan.
Smart i duradero
Kiko ta ‘smart’ i duradero den e kuadro di medio ambiente na Hòfi Vidanova? Zarja Garmers, arkitekto i miembro di e stuurgroep di Hofi Vidanova ta splika kiko ta hasi e proyekto diferente na un proyekto regular di parselashon.
Zarja Garmers
Ta fangu awa di áwaseru tantu den bario komo na e kasnan. Ta re-usá e awa sushi parsialmente. Esaki ta bai un resiklahe ku ta tuma lugá den e áreanan públiko, na sierto sitio tin un ‘zuiveringinstalatie’. E instalashon ta limpia e awa anto ta bolbe usa e awa, pa hasi e bario mas bèrdè. Ora e bario ta kla I tur kas ta konektá riba dje, lo sobra awa. E awa aki, Vidanova ta deseá pa us’e pa otro barionan den besindario pa hasi tambe mas bèrdè.
Skarsedat di trahadó
Un dia despues dje anunsio públiko dje proyekto, Vidanova a organisá un asina yama ‘groundbreaking’ na Schelpwijk, kaminda lo konstruí e kasnan. Promé minister Gilmar ‘Pik’ Pisas tambe tabata presente I nos a puntr’e su opinion riba e proyekto piloto aki. Pisas ta kontentu ku un proyekto grandi asina pero na mesun momentu ta preokupá ku e skarsedat di trahadó pa konstrukshonnan grandi ku ta na kaminda.
Premier Gilmar Pisas
Premier Gilmar ‘Pik’ Pisas, huntu ku ministernan Charles Cooper (VVRP), Ruthmilda Larmonie-Cecilia (SOAW) a planta un palu di Mispel, pa simbólikamente realisá inisio ofisial di Hòfi Vidanova.
Gobièrnu ta sostené tipo di proyekto manera esun di Hòfi Vidanova, segun minister Charles Cooper di Tráfiko, Transporte i Urbanisashon Urbano. Den e kuadro aki minister Cooper a menshoná e Plataforma di Smart Nation di gobièrnu.
Premier Gilmar Pisas
Realisashon dje proyekto kompleto di Hòfi Vidanova ta tuma lugá entre 2021 i 2027.


text:
Show TimesTimezone: UTC-4
About the Show
E programacion unico di tur mainta den siman. For di 7or di mainta e 2 locutornan di Cool FM 98.9 esta, Cedric Tromp y Lorene (Nen) Flores ta cla pa trece pa nan oyente diferente topico y entrevista. Sigur cu nan animo unico ta compañabo riba caminda pa trabou of scol. Sintonisa The Morning Show tur dia di siman for di 7or di mainta pa asina bo tin un animo positivo pa cuminsa bo dia.
Posts
E cantante Mericano, Bruno Mars, a gana shete premio den e American Music Awards (AMAS), den un ceremonia unda cu e Portoriqueño Luis Fonsi y su cancion “Despacito” a laga su seyo atras cu dos […]
Zanillya, un artista internacional cu raiznan Arubiano, lo ta sacando su prome EP na ingles, bou di e nomber Electricity and Drums, riba dialuna, 4 di augustus. E prome single di e EP, ‘Raise Ya […]
Karixon a saca un remix nobo !!! John Legend – All of Me Remix. Scuche na CooL FM 98.9
Ba wak nan caba rond . Nos ta papia aki di Jaymir Janga hunto cu Calvijn Maduro cu a pone cabes hunto y asina lansa riba Mercado Aruba Rocks! Busca sea bo New Era Caps, […]
#tropicalselfie ta e campanja actual di Tropical Bottling Co! Saca bo selfie cu bo botter di bo sabor preferi, post esaki riba facebook pagina di Tropical Bottling Co. y participa pa asina bo tin e […]


text:
Mucha Homber den categoria A: 2010 pa 2012IBiSA a organisa dia 24 di juni na BTA na Eagle resort e prome serie di 4 torneo di Beach Tennis Escolar na unda Scol Basico Washington, Colegio San Hose, Prinses Amalia Basisschool, Mon Plaisir Basis, Colegio Sagrado Curason, Cacique Macuarima, Colegio Laura Wernet Paskel y Basischool de Schakel ta participando.
E torneo aki ta consisti di 28 team di mucha homber den categoria A cu ta pa e muchanan naci na aña 2010 pa 2012. E torneo a wordo hunga ariba 14 cancha di Beach Tennis y den sistema di poule.
Studiantenan cu ta competi ta muchanan cu nunca a practica e deporte aki. Meta di deporte escolar ta pa stimula actividad fisico y promove deporte cu na e momento aki ta Beach Tennis. IBiSA y Beach Tennis Aruba ta felicita e ganadornan.
Na prome lugar a keda randon de Leça y Zachary Coffie representando Colegio Sagrado Curason, na di dos a keda Gydeon Greaux y Rocky Franken representando Colegio Laura Wernet Paskel y na di tres lugar a keda Paul Croes y Aedyn Escalona representando Scol Basico Washington.
Torneo di Beach Tennis Escolar ta continua dianan 25, 26 y 27 di juni na BTA na Eagle Resort cuminsando pa 3’or di atardi. IBiSA ta gradici e instructornan di Caribbean Beach Tennis School pa entrena y organisa e torneo di Beach Tennis Escolar.Pa imagen fotografico di e torneo por wak e ariba e pagina di Facebook IBiSA Aruba.